Formula 1 2020 - odigein.com\nPost by Johnny » 15 Feb 2020, 21:28\nPost by Johnny » 15 Feb 2020, 21:35\nΗ εκκίνηση για το παγκόσμιο πρωτάθλημα της Formula 1 του 2020 όλο και πλησιάζει με τις ομάδες να ανακοινώνουν τις ημερομηνίες για την αποκάλυψη των μονοθεσίων τους.\nΤο 2020 θα είναι η χρονιά με τους περισσότερους αγώνες σε μία σεζόν, καθώς θα έχει 22 αγώνες.\nΣτο line-up των οδηγών οι μόνες αλλαγές θα είναι στην Renault όπου ο Esteban Ocon θα πάρει την θέση του Nico Hulkenberg, ενώ ο Nicholas Latifi θα κάνει το ντεμπούτο του στην Williams στην θέση του Kubica.\nΟι χειμερινές δοκιμές θα πραγματοποιηθούν στην πίστα της Βαρκελώνης στις 19 Φλεβάρη.\nΠαρουσιάσεις μονοθεσίων (μέχρι στιγμής):\nFerrari: 11 Φλεβάρη\nRenault: 12 Φλεβάρη\nRed Bull :12 Φλεβάρη\nMcLaren: 13 Φλεβάρη\nAlpha Tauri: 14 Φλεβάρη\nMercedes: 14 Φλεβάρη\nRacing Point: 17 Φλεβάρη\nWilliams : 17 Φλεβάρη\nAlfa Romeo: 19 Φλεβάρη\nHaas: 19 Φλεβάρη\nΠρόγραμμα χειμερινών δοκιμών:\nΠρώτες χειμερινές δοκιμές: 19-21 Φλεβάρη\nΔεύτερες χειμερινές δοκιμές: 26-28 Φλεβάρη\nΑυστραλία - 15 Μαρτίου\nΜπαχρέιν - 22 Μαρτίου\nΒιετνάμ - 5 Απρίλη\nΚίνα - 19 Απρίλη\nΟλλανδία - 3 Μαΐου\nΙσπανία - 10 Μαΐου\nΜονακό - 24 Μαΐου\nΑζερμπαϊτζάν - 7 Ιουνίου\nΚαναδάς - 14 Ιουνίου\nΓαλλία - 28 Ιουνίου\nΑυστρία - 5 Ιουλίου\nΜ. Βρετανία - 19 Ιουλίου\nΟυγγαρία - 2 Αυγούστου\nΒέλγιο - 30 Αυγούστου\nΙταλία - 6 Σεπτεμβρίου\nΣιγκαπούρη - 20 Σεπτεμβρίου\nΡωσία - 27 Σεπτεμβρίου\nΙαπωνία - 11 Οκτωβρίου\nΗΠΑ - 25 Οκτωβρίου\nΜεξικό - 1 Νοεμβρίου\nΒραζιλία - 15 Νοεμβρίου\nΆμπου Ντάμπι - 29 Νοεμβρίου\nPost by Johnny » 15 Feb 2020, 21:52\nΠαρότι η Haas F1 Team είχε ανακοινώσει ότι τα αποκαλυπτήρια του νέου της μονοθεσίου για το πρωτάθλημα του 2020 θα γίνουν στις 8:00 π.μ. της 19 Φεβρουαρίου στο pitbox της ομάδας στην πίστα της Βαρκελώνης, μια ώρα πριν την έναρξη των χειμερινών δοκιμών για τη νέα χρονιά, τελικά πριν λίγα λεπτά μας έδειξε τις πρώτες -ψηφιακές- φωτογραφίες της νέας VF-20.\nΗ αμερικάνικη ομάδα επιστρέφει στο livery των αυθεντικών της χρωμάτων, δηλαδή το γκρι, το κόκκινο και το μαύρο, μετά την λύση -στα μέσα της περσινής χρονιάς- της συνεργασίας της με την εταιρία ενεργειακών ποτών Rich Energy.\nΟ ιδιοκτήτης και ιδρυτής της ομάδας, Gene Haas, θέλει να ξεχάσει την περασμένη σεζόν, καθώς τερμάτισαν στην 9η θέση του πρωταθλήματος κατασκευαστών, με τον Romain Grosjean να χαρακτηρίζει την VF-19 εντελώς απρόβλεπτη, που δεν αξίζει θέση ούτε για το μουσείο της ομάδας.\nΗ Haas διατηρεί το οδηγικό της δίδυμο και για το 2020, κάτι που σημαίνει ότι ο Romain Grosjean και ο Kevin Magnussen θα είναι για τετάρτη συνεχόμενη χρόνια, team-mates. O Γάλλος είναι μέλος της ομάδας από το 2016, την πρώτη χρόνια που η Haas μπήκε στην Formula 1, ενώ ο Δανός ακολούθησε ένα χρόνο αργότερα.\nΑπό τις φωτογραφίες της VF-20 δεν έχουμε πολλά να σχολιάσουμε, καθώς πρόκειται για το περσινό μονοθέσιο με τα νέα χρώματα. Στο πρώτο τριήμερο δοκιμών, που θα γίνει στην πίστα της Βαρκελώνης από 19 έως 21 Φεβρουαρίου, ο Magnussen θα οδηγήσει την πρώτη ημέρα, ο Grosjean την δεύτερη, ενώ την τρίτη οι δύο οδηγοί θα μοιραστούν τη νέα VF-20.\nΟ επικεφαλής της ομάδας, Guenther Steiner δήλωσε ότι η σταθερότητα στους οδηγούς προσφέρει την καλύτερη πλατφόρμα για την επίτευξη των αποτελεσμάτων και της εξέλιξη της ομάδας.\nPost by Johnny » 15 Feb 2020, 22:27\nH Ferrari μόλις παρουσίασε σε μια εξτραβαγκάντ τελετή στο θρυλικό θέατρο Romolo Valli στη Reggio Emilia, περίπου 30 χλμ. από το Maranello, το νέο μονοθέσιο της για το πρωτάθλημα της Formula 1 του 2020. Το όνομα αυτού SF1000, καθώς φέτος θα διεξαχθεί το 1000στό Grand Prix στο οποίο η ομάδα θα συμμετάσχει ως Scuderia Ferrari. Συγκεκριμένα, αυτό θα γίνει στο Μονακό, καθώς με το πέρας της περσινής σεζόν η ιταλική ομάδα έχει 993 συμμετοχές.\nΜε τη SF1000, το 66ο μονοθέσιο της ομάδας, η Ferrari ελπίζει να πάρει το πολυπόθητο πρωτάθλημα οδηγών ή/και κατασκευαστών, κάτι που στερείται από το 2007 και από το 2008, αντίστοιχα. Τα αποκαλυπτήρια του μονοθεσίου “έντυσαν” χορευτικά και μουσικά, προερχόμενη από συμφωνική ορχήστρα σε συνεργασία με τον πασίγνωστο Ιταλό DJ, Benny Benassi.\nΠριν τα αποκαλυπτήρια, μίλησε ο CEO της Ferrari, Louis Camilieri, και ο πρόεδρος της Ferrari και FCA, John Elkann, ενώ στην σκηνή βρέθηκαν οι οδηγοί της ομάδας, Sebastian Vettel και Charles Leclerc, και ο επικεφαλής της,Mattia Binotto.\nΠεριγράφοντας την SF1000, ο Binotto είπε ότι αποτελεί εξέλιξη της SF90, και μεν μπορεί να μοιάζει με το περσινό μονοθέσιο, αλλά οι αλλαγές που έχουν γίνει είναι εκτεταμένες, ειδικά στον τομέα της ανάρτησης και του πίσω μέρους. Η Ferrari είχε ένα πολύ προφανές τεχνικό πλεονέκτημα πέρυσι, το power unit, και μια πολύ εμφανή αδυναμία, την αεροδυναμική.\nΑυτό πρακτικά έδωσε τη δυνατότητα στην Scuderia να επικεντρωθεί στην πρόκληση να σχεδιάσει ένα μονοθέσιο νικητή. Από τη μία πλευρά, η ομάδα ελπίζει ότι ο νέος κινητήρας -που λέγεται ότι χρησιμοποιεί νέα τεχνολογία εμβόλων και έναν πλήρως ανακατασκευασμένο θάλαμο καύσης- μπορεί να διατηρήσει το πλεονέκτημα του, ειδικά σύμφωνα με νέους κανονισμούς που αναφέρουν ότι θα υπάρχουν δύο αισθητήρες ροής καυσίμου. Παράλληλα έπρεπε να σχεδιαστεί έτσι το μονοθέσιο ώστε να έχει αεροδυναμική ισορροπία μεταξύ των δύο αξόνων, για μεγάλο μέρος του περασμένου έτους φόρτιζε ανεπαρκώς το εμπρός μέρος.\nPost by Johnny » 15 Feb 2020, 22:53\nΛίγες ώρες μετά την εντυπωσιακή εκδήλωση της Ferrari για την παρουσίαση του νέου της μονοθέσιου, η Red Bull Racing αρκέστηκε να δώσει στην δημοσιότητα μια φωτογραφία του μονοθέσιου που θα οδηγήσουν οι Max Verstappen και Alex Albon για το πρωτάθλημα του 2020, με την ελπίδα να εξασφαλίσουν για την ομάδα έναν πρώτο τίτλο (οδηγών ή/και κατασκευαστών), κάτι που έχει να γίνει από το 2013.\nΤις τρεις τελευταίες σεζόν, η Red Bull έχει τερματίσει στην τρίτη θέση στο πρωτάθλημα, αλλά με τη σταθερότητα στους κανονισμούς και το τέλος του “μεταβατικού έτος” με την Honda το 2019, όπως το χαρακτήρισε ο επικεφαλής της ομάδας Christian Horner, η RB16 θα μπορούσε να είναι το μονοθέσιο που θα την επαναφέρει στην κορυφή.\nΑν και η φωτογραφία δεν αποκαλύπτει πολλά, η RB16 διατηρεί το ψηλό rake (η κλίση που δημιουργεί η διαφορά απόστασης από το έδαφος του εμπρός με του πίσω άξονα) και το κοντό μεταξόνιο, χαρακτηριστικά που είδαμε στην περσινή RB15. Η αυστροαγγλική ομάδα θέλει να βελτιώσει περαιτέρω τις επιτυχίες της περσινής σεζόν, όπου ο Max Verstappen κατέκτησε τρεις νίκες και τις δύο πρώτες pole position στην καριέρα του, και ο Alex Albon ήταν από τους πιο θεαματικούς οδηγούς στο δεύτερο μισό της σεζόν.\nΗ RB16 είναι το δεύτερο μονοθέσιο της Red Bull που τροφοδοτείται με power unit της Honda, με την ελπίδα ότι η ιαπωνική εταιρία θα δείξει τον ανάλογο -εντυπωσιακό- ρυθμό εξέλιξης και ανάπτυξης. Ο Verstappen κάνει αυτήν την ώρα το shakedown του μονοθέσιου Silverstone, προτού πάει στην πίστα της Βαρκελώνης στις 19 Φεβρουαρίου, όταν και ξεκινούν οι πρώτες χειμερινές δοκιμές.\nΗ αυστροαγγλική ομάδα διατηρεί το οδηγικό δίδυμο με το οποίο ολοκλήρωσε την περασμένη σεζόν, δηλαδή τους Max Verstappen και Alex Albon, με τον πρώτο να ανανεώνει πρόσφατα το συμβόλαιο του με τους “Ταύρους” για μέχρι και το 2023. Τέλος, η Honda έχει ανακοινώσει ότι θα προμηθεύει τα power units της στην ομάδα μέχρι και το 2021, χωρίς να έχει δεσμευτεί για το μέλλον.\nPost by Johnny » 15 Feb 2020, 22:56\nPost by Johnny » 18 Feb 2020, 20:42\nΗ McLaren μόλις παρουσίασε στις εγκαταστάσεις του MTC στο Woking της Αγγλίας την MCL35, το νέο μονοθέσιο της για το πρωτάθλημα της F1 του 2020. Παράλληλα, αυτό θα είναι και το τελευταίο που θα φέρει το power unit της Renault, καθώς από το 2021 η βρετανική ομάδα θα προμηθεύεται κινητήρες από την Mercedes.\nTο νέο “γραφείο” των Carlos Sainz Jr. και Lando Norris διατηρεί τα χρώματα του περσινού μονοθέσιου, φέρνει όμως μερικές αλλαγές στο livery της, με την κυριότερη αλλαγή στην MCL35 να είναι το ματ φινίρισμα του, ακολουθώντας τον δρόμο των Ferrari και Red Bull.\nΠαρατηρώντας πιο προσεκτικά, θα δεις ότι το halo είναι βαμμένο στο πορτοκαλί (papaya orange) χρώμα του κυρίως μονοθέσιου, με το μπλε χρώμα να γίνεται πιο έντονο στην εμπρός και πίσω πτέρυγα, καθώς και στο κάλυμμα του κινητήρα.\nΗ MCL35 είναι το πρώτο μονοθέσιο υπό την επίβλεψη του Andreas Seidl, ως επικεφαλής της ομάδας, καθώς και του James Key, ως τεχνικού διευθυντή, και τεχνικά, το μονοθέσιο φέρει αρκετές αλλαγές σε σχέση με το περσινό. Η βρετανική ομάδα έχει επιλέξει ένα πιο λεπτό ρύγχος, ακολουθώντας το παράδειγμα της Mercedes του 2019, αλλά και της Red Bull φέτος.\nH McLaren σημείωσε την μεγαλύτερη αύξηση στην απόδοση της το 2019, με τον CEO της ομάδας, Zak Brown να αναφέρει ότι δεν περιμένει η ομάδα του να επαναλάβει φέτος την απόδοση του 2019. Η βρετανική ομάδα θέλει να κατακτήσει και άλλα βάθρα, όπως αυτό του Carlos Sainz Jr. στο Grand Prix της Βραζιλίας.\nPost by Johnny » 18 Feb 2020, 20:53\nΤέσσερις ημέρες μετά την αποκάλυψη του livery που θα φέρει το νέο μονοθέσιο, η Mercedes-AMG Petronas Formula 1 Team έδωσε τις πρώτες φωτογραφίες του νέου της μονοθέσιου, με το οποίο θα τρέξει στο πρωτάθλημα της F1 τη φετινή σεζόν. Με την W11, η ομάδα και οι οδηγοί Lewis Hamilton και Valtteri Bottas, ελπίζουν να διατηρήσουν τα κεκτημένα και το 2020 γράφοντας ιστορία, καθώς καμία ομάδα στο παρελθόν δεν έχει κατακτήσει 7 συνεχόμενες χρονιές το πρωτάθλημα κατασκευαστών, ενώ η γερμανική ομάδα έχει κατακτήσει το νταμπλ τις τελευταίες έξι χρονιές\nΜετά τα αποκαλυπτήρια του μονοθέσιου, η W11 θα κάνει το shakedown του στην πίστα του Silverstone, με τον Bottas να οδηγεί πρώτος το μονοθέσιο, για να ακολουθήσει ο Hamilton, όπου συνολικά θα γράψουν 100 χλμ. για τον έλεγχο των συστημάτων. Η γερμανοαγγλική ομάδα θα έχει για ακόμα μια χρονιά το ίδιο οδηγικό δίδυμο, καθώς τον περασμένο Αύγουστο ο Valtteri Bottas ανανέωσε για ακόμα ένα χρόνο το συμβόλαιο του, και θα είναι team-mate του Lewis Hamilton και για το 2020. Ο Bottas βρίσκεται στην γερμανική ομάδα από το 2017, αφού ήταν αυτός που αντικατέστησε τον Nico Rosberg.\nΗ Mercedes-AMG F1 έχει κατακτήσει 89 νίκες σε 121 αγώνες από την στιγμή που εισήλθε η F1 στην υβριδική εποχή. To 2020, o Hamilton έχει την ευκαιρία να σπάσει το ρεκόρ των 91 νικών του Schumacher, καθώς έχει 8 λιγότερες, ενώ μπορείς να ισοφαρίσει και το ρεκόρ τίτλων αν κατακτήσει και φέτος το πρωτάθλημα.\nΣε σημερινή δήλωση του, ο Βρετανός τόνισε πως ο πιο υπολογίσιμος αντίπαλός του είναι ο team-mate του, Valtteri Bottas, λέγοντας:\nΕπικεντρώνομαι στο τι θα κάνουμε εμείς στην πίστα, δε βλέπω σαν απειλή τους άλλους οδηγούς, αυτό είναι σημάδι αδυναμίας.\nΑπό την πλευρά του, ο επικεφαλής της ομάδας, Toto Wolff είπε:\nΥπάρχει μια ομάδα ανθρώπων μας που έχει επικεντρωθεί στο μονοθέσιο του 2021 όπου έρχονται πολύ μεγάλες αλλαγές κανονισμών. Εμείς όμως ως αγωνιστική ομάδα έχουμε μπροστά το 2020. Θα πρέπει να μην κάνουμε λάθη και να διατηρήσουμε τους τίτλους.\nPost by Johnny » 18 Feb 2020, 21:07\nΣε μια εντυπωσιακή τελετή στο Red Bull Hangar-7 στο Salzburg της Αυστρίας, που συνδυάστηκε με την επίδειξη μόδας της κολεξιόν άνοιξης/καλοκαιριού 2020, η Scuderia AlphaTauri μόλις παρουσίασε το πρώτο μονοθέσιο της για το πρωτάθλημα της Formula 1. Αυτό ονομάζεται ATO1, καθώς όπως ξέρεις, η Scuderia Toro Rosso άλλαξε όνομα, και από το 2020 θα συμμετέχει στο πρωτάθλημα της F1 ως AlphaTauri.\nΑυτό είναι το όνομα της εταιρίας ρούχων του Dietrich Mateschitz, του αφεντικού της μητρικής Red Bull, που ιδρύθηκε πριν από δύο χρόνια και πουλά ρούχα σε αρκετά τσουχτερές τιμές. Η AlphaTauri έχει ανακοινώσει ότι θα διατηρήσει το οδηγικό δίδυμο που είχε η Toro Rosso το 2019, και για το 2020, κάτι που σημαίνει ότι ο Daniil Kvyat και ο Pierre Gasly θα συνεχίσουν να τρέχουν με τα νέα χρώματα της ιταλικής ομάδας και φέτος.\nΤο 2020 σηματοδοτεί την πέμπτη σεζόν στην οποία ο Daniil Kvyat θα είναι οδηγός της ομάδας, με τον Ρώσο να αναφέρει ότι πέρσι ένιωσε πολύ άνετα στην ομάδα με έδρα την Faenza. Οι δύο οδηγοί θα βρεθούν αύριο το πρωί στην πίστα του Misano της Ιταλίας για να κάνουν το shakedown του μονοθέσιου, και την επόμενη εβδομάδα θα δώσουν το παρόν στην πίστα της Βαρκελώνης για τις πρώτες χειμερινές δοκιμές.\nΑυτή τη χρονιά η AlphaTauri θέλει να αξιοποιήσει την περσινή της πορεία, η οποία ήταν η πιο επιτυχημένη σεζόν της Toro Rosso στην ιστορία της, καθώς τόσο ο Kvyat στην Γερμανία, όσο και ο Gasly στην Βραζιλία κατάφεραν να ανέβουν στο βάθρο.\nΑυτή ήταν η πρώτη σεζόν που ανέβηκε ένας οδηγός της Toro Rosso περισσότερες από μία φορές στο podium. Ως αποτέλεσμα, η μικρή ιταλική ομάδα κατέλαβε την έκτη θέση στο πρωτάθλημα κατασκευαστών, που ισοδυναμούσε με το καλύτερο τερματισμό από το 2008.\nPost by Johnny » 18 Feb 2020, 21:19\nΜετά από ένα άκρως απογοητευτικό 2019, όπου η Williams F1 Team τερμάτισε στην τελευταία θέση του πρωταθλήματος κατασκευαστών με συγκομιδή μόλις 1 βαθμό, η βρετανική ομάδα παρουσίασε σήμερα το νέο της μονοθέσιο για το πρωτάθλημα του 2020.\nΑυτό ονομάζεται FW43, με την βρετανική ομάδα να έχει επιλέξει ένα νέο livery, το οποίο κυριαρχείται από τα χρώματα του κύριου χορηγού της, με το μονοθέσιο να είναι βαμμένο σε κόκκινο, άσπρο, μπλε και λίγο μαύρο χρώμα.\nΗ επικεφαλής της ομάδας, Claire Williams, χαρακτήρισε την FW43 ως εξέλιξη του περσινού μονοθέσιου, καθώς η ομάδα χρησιμοποίησε αποτελεσματικά το περιορισμένο budget της.\nΟ διευθυντής σχεδίασης, Doug McKiernan, δήλωσε σχετικά:\nΈχουμε δώσει ιδιαίτερη προσοχή στην κατανόηση των προβληματικών περιοχών της FW42, και έχουμε επιλέξει προσεκτικά τμήματα του μονοθέσιου που εξελίξαμε, εκείνα που θα μας δώσουν τις καλύτερες επιδόσεις με τους πόρους που διαθέτουμε. Η βασική ιδέα πίσω από τη FW43 είναι ότι πρόκειται για μια συνεχή εξέλιξη της FW42, χωρίς ουσιαστικές αλλαγές στη διάταξη. Ο πιο σημαντικός δείκτης ότι είμαστε στο σωστό δρόμο θα είναι το επίπεδο συσχέτισης που έχουμε μεταξύ των εργαλείων που χρησιμοποιούμε για να σχεδιάσουμε το μονοθέσιο και τα δεδομένα που θα πάρουμε από την πίστα.\nΗ ομάδα έχει ενισχυθεί σημαντικό στο τεχνικό κομμάτι, καθώς ο Dave Worner ήρθε από την Red Bull για να αναλάβει το ρόλο του Chief Designer, ενώ ο Jonathan Carter εντάσσεται στην Williams από τη Renault, ως ο νέος αναπληρωτής επικεφαλής σχεδιαστής και επικεφαλής του σχεδιασμού.\nΑπό πλευράς οδηγών, ο 24-χρονος Latifi αντικαθιστά τον Robert Kubica, ο οποίος επέλεξε να αποχωρήσει από την Williams μετά από μόλις μία σεζόν, και θα τρέξει μαζί με τον George Russell, την δεύτερη του τελευταίου στην βρετανική ομάδα. O Kubica πήγε στην Alfa Romeo ως τρίτος οδηγός της.\nΟ 24-χρονος Καναδός θα τρέξει με το νούμερο 6 στο μονοθέσιο του, αυτό που είχε ο Nico Rosberg, γνωρίζει καλά τη Williams και έχει εμπειρία πίσω από το τιμόνι του μονοθεσίου της, αφού έλαβε μέρος σε έξι ελεύθερες περιόδους (FP) το 2019, με τελευταία φορά να ήταν στο FP1 του GP της Βραζιλίας.


Avis Οικονομικές ενοικιάσεις αυτοκινήτων στην Ελλάδα | Greek-ecocars.com\nοπουδήποτε στην Ελλαδα\nΟ κύριος οδηγός καλύπτεται από την ασφάλεια για την οδήγηση του ενοικιαζόμενου οχήματος, αλλά μπορείτε να προσθέσετε οποιονδήποτε αριθμό επιπλέον οδηγών στην κράτηση. Οι πρόσθετοι οδηγοί πρέπει να συμμορφώνονται με όλους τους όρους και προϋποθέσεις όπως ο κύριος οδηγός και καλύπτονται από τη σύμβαση ενοικίασης.\nΜην ξεχάσετε: Κάθε οδηγός πρέπει να παρουσιάσει μια έγκυρη άδεια οδήγησης κατά την παραλαβή του αυτοκινήτου.\nΕπιπλέον οδηγοί μπορούν να προστεθούν κατά τη διαδικασία της online κράτησης. Αφού επιλέξετε την κατηγορία οχήματος, θα σας ζητηθεί να επιλέξετε τον αριθμό των "Επιπλέον οδηγών". Το κόστος αναφέρεται κατά τη διαδικασία της κράτησης. Για επιπλέον οδηγούς κάτω των 25 ετών ισχύει η πρόσθετη χρέωση για νέους οδηγούς. Οι οδηγοί κάτω των 25 ετών επιτρέπεται να οδηγήσουν συγκεκριμένες κατηγορίες αυτοκινήτων.\nΟι αλυσίδες χιονιού είναι διαθέσιμες στους σταθμούς της Avis για να κάνουν το ταξίδι σας πολύ πιο εύκολο και πιο ασφαλές. Οι αλυσίδες χιονιού δεν απαιτούνται από το νόμο, ωστόσο είναι διαθέσιμες σε συγκεκριμένους σταθμούς. Μπορείτε να τις επιλέξετε κατά τη διαδικασία της online κράτησης, αλλά η διαθεσιμότητα εξαρτάται από το σταθμο.\nΤα GPS περιέχουν φωνητικές οδηγίες, είναι φορτωμένα με χρήσιμες λειτουργίες και διαθέτουν λεπτομερείς χάρτες καθώς και σημεία ενδιαφέροντος. Είναι διαθέσιμα στους σταθμούς ενοικίασης της Avis.\nΕπιλέξτε ένα GPS κατά τη διαδικασία της online κράτησης και βρείτε εύκολα τη διαδρομή σας όταν ταξιδεύετε σε έναν νέο προορισμό.\nΜια γκάμα ποιοτικών παιδικών και βρεφικών καθισμάτων είναι διαθέσιμα για τα νεότερα μέλη της οικογένειάς σας. Παρακαλούμε ζητήστε τα καθίσματα που χρειάζεστε κατά την κράτηση. Αφού επιλέξετε την κατηγορία οχήματος, θα σας ζητηθεί να επιλέξετε τον "Επιπλέον εξοπλισμό". Μπορείτε να προσθέσετε ένα ή περισσότερα παιδικά καθίσματα στην κράτησή σας.\nΤο αυτοκίνητο ενοικίασης θα σας παραδοθεί με γεμάτο ρεζερβουάρ καυσίμων. Επιστρέψτε το ξανά γεμάτο και αποφύγετε επιπλέον χρεώσεις.


Βόλτα στην πλατεία Μακρή - « Γνωρίζω την πόλη μου»\nΑρχική Σελίδα»Εκπαιδευτικά Προγράμματα Νηπιαγωγείου»Γνωρίζω την Πόλη μου»Βόλτα στην πλατεία Μακρή | Πρόγραμμα «Γνωρίζω την πόλη μου»\nΒόλτα στην πλατεία Μακρή. Επίσκεψη στην κοντινή πλατεία του σχολείου μας με επιτόπου δράσεις και δραστηριότητες στο νηπιαγωγείο.\nΒόλτα στην πλατεία Μακρή\nΣυνεχίζοντας το πρόγραμμα για την πόλη μας αποφασίσαμε να επισκεφτούμε την πιο κοντινή πλατεία στο σχολείο μας . Η γειτονιά του σχολείου μας δεν είχε πλατεία οπότε αναζητήσαμε μια πλατεία που βρισκόταν κοντά μας για να την επισκεφτούμε και να την δούμε από κοντά.\nΤο πρώτο λοιπόν που κάναμε ήταν να βρούμε την πλατεία Μακρή από τον δορυφόρο (κλικ εδώ : google maps) και να υπολογίσουμε την απόσταση της από το σχολείο μας .\nΠαρατηρούμε την πλατεία Μακρή με την χρήση του Google Maps (δορυφόρος).\nΑυτό που μας έκανε εντύπωση ήταν το σχήμα που είχε η πλατεία από την δορυφορική λήψη. Εκτυπώσαμε την εικόνα , την αναλύσαμε και προσπαθήσαμε με υλικά από την τάξη να την αναπαραστήσουμε.\nΑποτυπώνουμε το σχήμα της πλατείας που βλέπουμε από τον δορυφόρο με διάφορα υλικά.\nΒρήκαμε το όνομα της πλατείας , εκτυπώσαμε τον χάρτη της περιοχής ,και αυτή την φορά το καθένα παιδί χάραξε την διαδρομή που θα ήθελε να κάνει για να πάει στην πλατεία. Βρήκαμε τον πιο σύντομο δρόμο και αυτόν αποφασίσαμε να ακολουθήσουμε.\nΖωγραφίζει ο καθένας την δική του διαδρομή .\nΠριν ξεκινήσουμε κάναμε τον πίνακα με τις προβλέψεις μας για το τι θα συναντούσαμε στην πλατεία , ετοιμαστήκαμε και ξεκινήσαμε.\nΚαταγράφουμε τις προβλέψεις μας για το τι θα δούμε στην πλατεία .\nΌταν φθάσαμε στην πλατεία , την παρατηρήσαμε ,περπατήσαμε γύρω από αυτήν, ανακαλύψαμε τι έδειχναν τα σχήματα (κύκλοι και ευθείες) της δορυφορικής λήψης. Εντύπωση μας έκανε το άγαλμα που βρισκόταν στο κέντρο της πλατείας που αναπαριστούσε τρεις γυναίκες σε ένα συντριβάνι και το ψηφιδωτό με τα δελφίνια.\nΤο άγαλμα που βρίσκεται στο κέντρο της πλατείας και το ψηφιδωτό που κοσμεί το δάπεδο.\nΤα παιδιά προσπάθησαν να αναπαραστήσουν το άγαλμα με τα σώματά τους και στη συνέχεια να το ζωγραφίσουν .\nΖωγραφίζουμε το άγαλμα της πλατείας.\nΤο άγαλμα με τις τρεις κόρες και το ψηφιδωτό .\nΔιάφορες οπτικές του αγάλματος!\nΑπό την Μορφωτική στέγη Ιεράπετρας συλλέξαμε τις παρακάτω πληροφορίες για το άγαλμα της πλατείας : « Έχει σχεδιαστεί από την αρχιτέκτονα Γεωργία Μετινίδου Μαρκοπούλου κάτοικος Ιεράπετρας. Το ψηφιδωτό είναι της ζωγράφου Ζιζής Μακρή, συζύγου του Μέμου Μακρή. Οι τρεις κύκλοι είναι αντίστοιχα με τις τρεις κόρες. Ο κύκλος της χαράς (σχεδιάστηκε μια παιδική χαρά) , ο κύκλος της ζωής λόγω του νερού (κεντρικός) και ο κύκλος της ηρεμίας και απόλαυσης με τα παγκάκια για διάβασμα και ξεκούραση. Το έργο δεν ολοκληρώθηκε…Το συντριβάνι δε είχε ποτέ νερό ! Τα ψαράκια του ψηφιδωτού μαρμάρωσαν !»\nΌταν γυρίσαμε στο σχολείο μας κάναμε επαλήθευση στον πίνακα καταγραφής όσων είδαμε στην πλατεία.\nΑυτήν την φορά οι προβλέψεις μας ήταν πιο εύστοχες!\nΜας άρεσε τόσο πολύ η σημερινή μας βόλτα ! Επόμενη δράση μας η εικαστική απόδοση της πλατείας με την δημιουργία μακέτας !\nGoogle Maps – Πλατεία Μακρή Ιεράπετρα


ΑΡΧΑΙΑ ΑΙΓΥΠΤΟΣ: ΕΝΑΣ ΛΑΜΠΡΟΣ ΠΟΛΙΤΙΣΜΟΣ – EOE Lab\nΑΡΧΑΙΑ ΑΙΓΥΠΤΟΣ: ΕΝΑΣ ΛΑΜΠΡΟΣ ΠΟΛΙΤΙΣΜΟΣ\nΠαράδοση, μια λέξη τόσο απλή στη γραφή της, μα με τόση μεγάλη έννοια και βαρύτητα. Η πρώτη σκέψη στο άκουσμα της, μας παραπέμπει στα γνωρίσματα που έχουμε από τους παππούδες μας. Όμως, αν ανατρέξουμε στην ιστορία, θα μαγευτούμε από την παράδοση των αρχαίων πολιτισμών. Φυσικά, οι περισσότεροι θα εστιάσουν στον Αρχαιοελληνικό και Ρωμαϊκό πολιτισμό. Ένας, όμως, λαμπρός και πλούσιος πολιτισμός που δεν σταμάτα να μας εκπλήσσει είναι της Αρχαίας Αιγύπτου.\nΗ Αρχαία Αίγυπτος από το 3100 π.Χ άρχισε να εξελίσσεται ραγδαία και να αποκτά μεγάλη δύναμη. Η ζωή στην Αίγυπτο ήταν άρρηκτα συνυφασμένη με τον Νείλο ποταμό. Η εύφορη κοιλάδα του Νείλου έδωσε στο λαό την δυνατότητα να αναπτύξει την γεωργία και παράλληλα την αγροτική οικονομία.\nΠαρόλη την οικονομική και στρατιωτική δύναμη της Αρχαίας Αιγύπτου, η πιο σημαντική της επιτυχία ήταν ο πολιτισμός της. Μια λαμπρή παράδοση, που εκπλήσσει τους πάντες, μέχρι και σήμερα. Η επιβλητικότητα των πυραμίδων, της Μεγάλης Σφίγγας της Γκίζας και η δυναμική παρουσία των φαραώ κεντρίζουν το ενδιαφέρον. Η ατελείωτη, όμως, αυτή παράδοση κρύβει πράγματα, τα οποία ίσως δεν είναι ευρέως τόσο γνωστά ή είναι λιγότερο προβεβλημένα.\nΕφευρέσεις των Αρχαίων Αιγυπτίων\nΦυσικά, οι περισσότεροι γνωρίζουν ότι οι Αιγύπτιοι δημιούργησαν τον πάπυρο, τα ιερογλυφικά – τα οποία ως γραφή ανήκουν στις πρώτες – και το ημερολόγιο. Χάρις στους ερευνητές γνωρίζουμε επίσης, ότι εφηύραν και άλλα πράγματα, τα οποία με κάποιες αλλαγές παραμένουν ακόμα χρήσιμα στην εποχή μας!\nΟδοντόκρεμα: Η οδοντόκρεμα είναι ένα σημαντικό υλικό για την στοματική υγιεινή. Οι Αιγύπτιοι ενδιαφέρονταν πολύ για την στοματική τους υγιεινή. Απόδειξη αποτελεί ότι σε αρχαίους τάφους βρέθηκαν από οδοντόκρεμες μέχρι και οδοντογλυφίδες. Τα υλικά της ήταν τα εξής :μύρο, κελύφη αυγών, ελαφρόπετρα, οπλές βοδιών και στάχτη.\nΜέντες: Άλλη μια σημαντική εφεύρεση που τονίζει ότι οι Αιγύπτιοι πρόσεχαν ενδελεχώς την στοματική τους υγιεινή, είναι η μέντα. Οι μέντες είχαν σφαιρικό σχήμα και αποτελούνταν από λιβάνι, μύρο και κανέλα , τα όποια έβραζαν μαζί με μέλι.\nΕργατικοί οργανισμοί: Εκτός από την στοματική τους ευωδία, οι Αιγύπτιοι προέβησαν και σε πιο κοινωνικές δημιουργίες. Ήταν οι πρώτοι που εφηύραν και δημιούργησαν τους εργατικούς οργανισμούς. Για να κτίσουν όλα τα εκπληκτικά μνημεία στην Αίγυπτο, πολλοί ήταν οι εργάτες που δούλευαν σκληρά για να υλοποιήσουν τις επιθυμίες του εκάστοτε Φαραώ. Έτσι, η σπουδαιότητα των οργανισμών ήταν γιγάντια, καθώς προστάτευαν τους εργάτες.\nΑστυνομία: Μια καταλυτική εφεύρεση των Αιγυπτίων ήταν και η Αστυνομία. Κατά τη διάρκεια του Παλιού και Μέσου Βασιλείου τοπικοί αξιωματούχοι είχαν την προσωπική τους αστυνομική δύναμη. Οι αστυνομικοί ήταν οπλισμένοι με ραβδιά και σκυλιά. Κανείς δεν ήταν υπεράνω του νόμου είτε ήταν πλούσιος είτε φτωχός. Όποιος τους παρέβαινε, τιμωρούνταν με δήμευση περιουσίας, ακρωτηριασμό και θάνατο χωρίς την πρέπουσα ταφή.\nΒέβαια, εκτός από της σημαντικές εφευρέσεις τους, οι Αιγύπτιοι, όπως και κάθε αρχαίος και τωρινός πολιτισμός παγιώνει μια σειρά από ήθη και έθιμα.\nΣτην σημερινή εποχή το χριστουγεννιάτικο δέντρο είναι συνδεδεμένο με τα Χριστούγεννα. Για τους Αιγύπτιους όμως, είχε άλλη συμβολική σημασία. Κάθε φορά, την περίοδο του χειμερινού ηλιοστασίου πίστευαν ότι ο Ρα, θεός του ήλιου αρρώσταινε, καθώς έλειπε ο ήλιος και εμφανιζόταν χειμώνας. Κατά τη διάρκεια του Ηλιοστασίου, όταν ο Ρα άρχισε σταδιακά να γιατρεύεται, γέμιζαν το σπίτι τους με καταπράσινους φοίνικες, οι οποίοι συμβόλιζαν την επικράτηση της ζωής έναντι του θανάτου.\nΆλλο ένα παγιωμένο έθιμο για τους Αιγύπτιους ήταν το φεστιβάλ «Wepet Renpet», το οποίο σημαίνει «το άνοιγμα της νέας χρονιάς». Με αυτό το φεστιβάλ, το οποίο ουσιαστικά περιλάμβανε ένα μεγάλο φαγοπότι και διάφορες θρησκευτικές τελετές, γιόρταζαν την Πρωτοχρονιά. Βέβαια, η πρωτοχρονιά στην Αίγυπτο γιορταζόταν όταν Ο Σείριος – το φωτεινότερο αστέρι στο νυχτερινό ουρανό – εμφανιζόταν μετά από 70 ημέρες απουσίας. Σύμφωνα με τους ερευνητές, το φαινόμενο αυτό συνέβαινε περίπου στα μέσα Ιουλίου, λίγο πριν την ετήσια πλημμύρα του Νείλου.\nΌπως φαίνεται, στους Αιγύπτιους άρεσε πολύ η διασκέδαση. Σύμφωνα με μια αρχαιολογική ανακάλυψη στο ναό της Μουτ, τον 15ο π.Χ αιώνα είχαν καθιερώσει ένα νέο εθιμοτυπικό, το οποίο γινόταν μια φορά το χρόνο. Η γιορτή ήταν εμπνευσμένη από ένα μύθο. Σύμφωνα με τον μύθο λοιπόν, μια αιμοδιψής θεά του πολέμου, η Σεκμέτ, παραλίγο να καταστρέψει το ανθρώπινο γένος, αλλά επειδή ήπιε πολύ μπύρα λιποθύμησε. Έτσι, και οι Αιγύπτιοι επηρεασμένοι από το μύθο, κάθε χρόνο γιόρταζαν την σωτηρία, περνώντας μια άγρια νύχτα χορεύοντας, πίνοντας και κάνοντας σεξ.\nΚαθημερινές συνήθειες Αιγυπτίων\nΓια να γνωρίσεις καλύτερα την παράδοση ενός λαού, πρέπει να αναζητήσεις τις καθημερινές του συνήθειες. Ως λαός, οι Αιγύπτιοι φρόντιζαν την εμφάνισή τους και την καθαριότητά τους. Ως γνωστόν οι πλούσιοι ,και ειδικά ο Φαραώ, είχαν στην διάθεση τους πολλούς σκλάβους για να φροντίζουν την καθαριότητα του σώματός τους. Ο πιο απλός κόσμος, όμως, έκανε μπάνιο στον Νείλο. Για να είναι καθαροί χρησιμοποιούσαν σαπούνια, τα οποία ήταν μείγμα υψηλής πάστας ζωικού λίπους και κιμωλία. Οι άντρες, επίσης, ξύριζαν όλο τους το σώμα και άπλωναν αρώματα ώστε να εμποδίσουν την κακοσμία τους σώματος.\nΦυσικά και ο ρουχισμός αποτελούσε σημαντικό κομμάτι της καθημερινότητας. Οι γυναίκες, όπως φαίνεται και στις τοιχογραφίες που έχουν βρεθεί, φορούσαν ένα ίσιο φόρεμα λευκού χρώματος, ενώ οι άντρες φορούσαν συχνά λινά υφάσματα, άσπρου χρώματος, τα οποία τα τύλιγαν στο σώμα τους και τα έδεναν με κόμπο. Η επιλογή του χρώματος δεν ήταν τυχαία, καθώς το άσπρο ήταν και είναι το χρώμα της αγνότητας. Φυσικά και τα υφάσματα που χρησιμοποιούσαν οι Αιγύπτιοι ήταν λεπτά λόγω των υψηλών θερμοκρασιών.\nΑκόμα, στις τοιχογραφίες είναι ευδιάκριτο ότι κομμάτι της εμφάνισής τους αποτελούσαν τα κοσμήματα και το έντονο μακιγιάζ τόσο στους άντρες όσο και στις γυναίκες. Όσον αφορά στο μακιγιάζ, το είχαν εφεύρει οι ίδιοι οι Αιγύπτιοι και πίστευαν ότι έχει μαγικές ιδιότητες. Βέβαια μία τέτοια πεποίθηση δεν ήταν τόσο παράλογη, καθώς σύμφωνα με έρευνες τα καλλυντικά που είχαν ως βάση τον μόλυβδο βοηθούσαν στην καταπολέμηση οφθαλμικών παθήσεων.\nΦαγητό, μια αναγκαία και απολαυστική συνήθεια. Οι Αιγύπτιοι είχαν ως καθημερινή διατροφή το ψωμί και την μπύρα. Βασικό συστατικό τους ήταν το δίκοκκο σιτάρι που αποτελούσε και την σημαντικότερη καλλιέργειά τους. Η επιλογή του δεν ήταν τυχαία, καθώς το δίκοκκο σιτάρι είναι πλούσιο σε θρεπτικά συστατικά, με υψηλά μεταλλικά στοιχεία και ιχνοστοιχεία. Αν και οι πλούσιοι και οι φτωχοί είχαν τις ίδιες καθημερινές διατροφικές συνήθειες, η διαφορά στην ποιότητα ήταν μεγάλη.\nΕκτός από υδατάνθρακες οι Αιγύπτιοι τρέφονταν και με άλλα φαγητά. Έτρωγαν κρέας από γαζέλα, γερανό (πτηνό) και σκαντζόχοιρο. Φυσικά, από την διατροφή τους δεν έλειπε και το ψάρι. Συνήθως, το ψάρι όταν το έπιαναν το αλάτιζαν και το διατηρούσαν. Οι Αιγύπτιοι την θεωρούσαν τόσο σημαντική διαδικασία και μόνο ο αξιωματούχος του ναού μπορούσε να την κάνει.\nΔυστυχώς, δεν έχει ακόμα ανακαλυφθεί κάποια συνταγή και όποια γνώση υπάρχει οφείλεται σε διάφορα διοράματα (μοντελισμός) και από διάφορα αντικείμενα που έχουν βρεθεί σε τάφους.\nΗ παράδοση της αρχαίας Αιγύπτου είναι τόσο μεγάλη και για να την μελετήσει κανείς απαιτείται πολύς χρόνος. Με σταθερό ρυθμό οι αρχαιολόγοι ανακαλύπτουν νέα εντυπωσιακά ευρήματα σχετικά με τον Αιγυπτιακό πολιτισμό, εμπλουτίζοντας και ξεκαθαρίζοντας περισσότερα πράγματα που αφορούν την παράδοση αυτού του λαού.\nΑλέξανδρος Τσάλιοςαρχαία ΑίγυπτοςΙστορίαΝείλοςπολιτισμόςφαραώ\nΠροηγούμενο άρθρο ΑΝΑΚΑΛΥΦΘΗΚΕ ΝΕΟ ΕΙΔΟΣ ΖΩΗΣ ΣΤΑ ΒΟΥΝΑ ΤΗΣ ΙΝΔΙΑΣ\nΕπόμενο άρθρο Η ΕΚΡΗΞΗ ΤΟΥ 1985 ΣΤΗΝ ΚΟΛΟΜΒΙΑ


Έκθεση της Γεωργίας Τρούλη @ Myrό Gallery - Art Magazine\nΈκθεση της Γεωργίας Τρούλη @ Myrό Gallery\nΗ Myrό Gallery φιλοξενεί τη νέα σειρά έργων της ζωγράφου και γνωστής ποιήτριας Γεωργίας Τρούλη με τίτλο "Διήθηση σε Γραμμική 1" στον χώρο του Πωλητηρίου της. Η έκθεση θα διαρκέσει από τις 3 Απριλίου μέχρι τις 3 Μαΐου 2014.Την έκθεση επιμελείται ο Πάρης Καπράλος, ενώ το κείμενο της επιμέλειας βασίζεται σε μία συνέντευξη που έχει παραχωρήσει στον επιμελητή η ζωγράφος.\nΤα νεότερα έργα της Γεωργίας Τρούλη είναι αποτυπωμένα σε χαρτί διήθησης και αποτελούν τμήμα μίας συνολικότερης ομότιτλης ενότητας. Όλο το έργο αφορά σε ένα ποίημα το οποίο βρίσκεται σε αποδόμηση. Η γραφή αποκτά μια άλλη διάσταση και διεκδικεί τον εικαστικό της χώρο και την εννοιολογική της νοηματοδότηση. H φόρμα του γράμματος αποδομείται, όπως και η φόρμα του ποιήματος, οπότε συνυπάρχουν σε ένα άλλο συνεχές ανάγνωσης. Η γραφή παίρνει διάφορες μορφές στον εκάστοτε xώρο – διαμέρισμα - τόπο: άλλοτε γίνεται επιτύμβια, άλλοτε ομοιάζει στην γραμμική , άλλοτε στα ιερογλυφικά , στην σφηνοειδή, στην αφασική , στο πρώτο αλφάβητο, στην αραβική, στην παιδική για να φθάσει σε πιο σύγχρονές μορφές όπως είναι τα greeklish αλλά και το ύφος της ηλεκτρονικής γραφής της κινητής τηλεφωνίας και των e-mails. Μέσα σε αυτήν την διαδρομή υπάρχει -σε έναν ενδιάμεσο χώρο- το μη αναγνώσιμο ποίημα. Το ποίημα δύναται να αναγνωσθεί μόνο στο τέλος όπου καταλήγει σε έναν κυκλοτερή πάπυρο πάνω στον οποίο είναι γραμμένο με αναγνωρίσιμη σημειωτική διάταξη και φόρμα. Το ελάχιστο και το ίχνος διεκδικούν χώρο και ροή, αφήνονται στην διήθηση και στο ασυνεχές μιας συνέχειας που αφορά σε γλώσσα και εικόνα, ενώ απλώνονται ανιχνεύοντας υφές στο λευκό.\nΗ Γεωργία Τρούλη γεννήθηκε τον Νοέμβριο του 1979.Κατάγεται από την Κρήτη και ζει στην Θεσσαλονίκη.Σπούδασε Νοσηλευτική στην Σχολή Επαγγελμάτων Υγείας και Πρόνοιας στο Α.Τ.Ε.Ι. Θεσσαλονίκης και έπειτα σπούδασε Ψυχολογία στην Φιλοσοφική Σχολή του Α.Π.Θ.Μετά από μεταπτυχιακές σπουδές στην Ψυχολογία, εισήχθη στο Τμήμα Εικαστικών και Εφαρμοσμένων Τεχνών της Ανώτατης Σχολής Καλών Τεχνών του Α.Π.Θ. Σήμερα διανύει το τελευταίο έτος των σπουδών της ενώ παράλληλα πραγματοποιεί ατομικές εκθέσεις, λαμβάνει μέρος σε ομαδικές καθώς και σε φεστιβάλ καλλιτεχνών. Έργα της επίσης έχουν κατά καιρούς φιλοτεχνήσει λογοτεχνικά περιοδικά (Εντευκτήριο, Ένεκεν)και βιβλία των εκδόσεων «Σαιξπηρικόν»(εξώφυλλα, βινιέτες κ.α). Από το 2008 δημοσιεύει ποιήματά της σε διάφορα έντυπα λογοτεχνικά περιοδικά καθώς και σε ηλεκτρονικά λογοτεχνικά περιοδικά και σε ιστοτόπους.Έχει εκδώσει τέσσερις ποιητικές ενότητες, τελευταία «Πριν εισέλθετε-βεβαιωθείτε». Στο τριακοστό τρίτο συμπόσιο ποίησης Πάτρας παρουσιάστηκε το έργο της από τον ποιητή Αλέξανδρο Αραμπατζή.Είναι μέλος του συλλόγου Ελλήνων Ψυχολόγων και της Εταιρίας Λογοτεχνών Θεσσαλονίκης.\nΠερισσότερα σε αυτή την κατηγορία: « Έκθεση του Μιχαήλ Ρωμανού για την Επιστροφή των Γλυπτών του Παρθενώνα! Εικαστικός Διάλογος Giorgie Cpajak & Κωνσταντίνου Παλιάν @ Myrό Gallery »


« στις: 14 Ιουλίου, 2008, 12:43:42 μμ »\nΑν γίνεται 2ο, θα ήθελα αν είναι εφικτό το \_"Εκκλησία και Εκκλησιαστικό φρόνημα\_".\nemail θα στείλω σήμερα το πολύ αύριο.\n« στις: 11 Ιουλίου, 2008, 08:40:14 μμ »\n« στις: 11 Ιουλίου, 2008, 01:15:00 μμ »\nΔυστηχώς στην Άρτα το κατάστημα δεν κάνει κούπες.\nΈχω κάποιες απαντήσεις αλλά η καλύτερη τιμή δεν είναι και πολύ χαμηλή,..ίσως θα ήταν καλό να βάλουν όλα τα μέλη του forum κάποιο ποσό.\n« στις: 11 Ιουλίου, 2008, 12:28:02 πμ »\nΟK. Aύριο πιστεύω θα έχω απάντηση.\n« στις: 11 Ιουλίου, 2008, 12:12:35 πμ »\nΦαντάζομαι ως αύριο θα έχω απαντήσεις. Αλλά περίπου τι να ρωτήσω; Κάτι συγκεκριμένο ή γενικά και αόριστα;\n« στις: 11 Ιουλίου, 2008, 12:04:35 πμ »\nΈχω υπόψιν μου ένα κατάστημα στην Άρτα στο οποίο φτιάξαμε και την αφίσα που μου είχες στείλει και τις εικόνες. Aν θέλετε να ρωτήσω. Θα κοιτάξω και μέσω internet.\nΘα ψαξω και θα σου στείλω mail\n« στις: 10 Ιουλίου, 2008, 11:55:28 μμ »\nΑν χρειάζεστε καμιά βοήθεια για τις κούπες πείτε μου.\nΜου μπήκε και εμένα η ιδέα να κάνω κάτι παρόμοιο για την ομάδα μου στην κατασκήνωση\n« στις: 30 Ιουνίου, 2008, 12:24:22 πμ »\nΣε ευχαριστώ Μάριε που σκέφτεσαι το καλό μου...\n« στις: 30 Ιουνίου, 2008, 12:21:52 πμ »\n« στις: 29 Ιουνίου, 2008, 02:23:38 πμ »\nΕ...εντάξει...και λίγο ποιο πάνω δεν θα είχα πρόβλημα. :mua:\nΜιά ζωή στο πάτο; δε λέει...\n« στις: 29 Ιουνίου, 2008, 02:16:51 πμ »\nΚαλή ιδέα και έτσι όπως το ερμηνεύεις καλύτερη.:mua:\n« στις: 29 Ιουνίου, 2008, 01:56:15 πμ »\nΌντος φοβερή ιδέα. Εγκρίνω...ε μ` αρέσει και η θέση του ονόματος μου...:rofl:\nΑστειεύομαι όπου και να είναι εγώ ψηφίζω θετικά\n« στις: 29 Ιουνίου, 2008, 01:52:59 πμ »\n« στις: 27 Ιουνίου, 2008, 08:07:30 μμ »\n« στις: 27 Ιουνίου, 2008, 07:46:30 μμ »\nTόποι - Προορισμοί - Πολιτισμοί / Καλοκαιρινές διακοπές 2008\n« στις: 16 Ιουνίου, 2008, 07:26:35 μμ »\nΗλεκτρονικοί υπολογιστές / Αγορά LapTop - ΓΝΩΜΕΣ\n« στις: 08 Ιουνίου, 2008, 01:35:45 μμ »\nΕυχαριστώ Μάριε για την πληροφορία. Θα απευθυνθώ και στην LG γιατί απο το eshop δεν δέχονται αλλαγή.\n« στις: 07 Ιουνίου, 2008, 02:38:43 μμ »\nΠάντως προτείνω μακριά από eshop, εγώ παρήγγειλα οθόνη μου την έστειλαν και είχε γρατσουνιά και μου λένε επειδή δεν είχε χτύπημα το κουτί αναλαμβάνο εγώ την πληρωμή για την επιδιόρθωση γιατί μου είπαν πως αυτό έγινε όταν πήρα το μαχαίρι να κόψω την ταινία του κουτιού. Βασικά κάτω δεξιά δεν χρησιμοποίησα μαχαίρι αλλά μου λένε ίσως την έστειλε η lg έτσι. Δηλαδή το e-shop αναλαμβάνει μόνο προβλήματα κατά την μεταφορά.\nΤα είπα να μου φύγουν και εμένα τα νεύρα.\nΕκκλησιαστικά δρώμενα / Στα Οινόφυτα θα κάνει Πάσχα ο Αρχιεπίσκοπος\n« στις: 03 Μαΐου, 2008, 03:32:51 πμ »\n« στις: 30 Απριλίου, 2008, 10:08:19 μμ »\nΕκκλησιαστικά δρώμενα / †Μητροπολίτης Ιγνάτιος ο Γ’ ( 1958 - 1988) – Εικοσαετές μνημόσυνο\n« στις: 29 Μαρτίου, 2008, 07:34:15 μμ »\nΕθνικά Θέματα / Έκκληση Δ.Ι.Σ. για ομοψυχία και διαφύλαξη διεθνούς νομιμότητας και συν\n« στις: 28 Φεβρουαρίου, 2008, 05:52:06 μμ »\nΈκκληση Δ.Ι.Σ. για ομοψυχία και διαφύλαξη διεθνούς νομιμότητας και συνόρων\nΚατά την σημερινή πρώτη Συνεδρία της Διαρκούς Ιεράς Συνόδου υπό την Προεδρία του Μακαριωτάτου Αρχιεπισκόπου Αθηνών και Πάσης Ελλάδος κ. Ιερωνύμου, τεθέντος προ της Ημερησίας Διατάξεως, υπό Συνοδικού Συνέδρου, του ζητήματος των Σκοπίων, επηκολούθησε ευρεία συζήτηση υπό του Μακαριωτάτου Προέδρου και πάντων των Συνοδικών Συνέδρων και τελικώς διετυπώθη η ακόλουθη τοποθέτηση :\nΗ Ιερά Σύνοδος παρακολουθεί με ανύστακτο ενδιαφέρον και ιδιαίτερη προσοχή τις εξελίξεις στην ευρύτερη περιοχή των Βαλκανίων που θέτουν σε δοκιμασία τόσο τις ευαισθησίες του Ελληνικού Λαού, με τις οποίες η Ελλαδική Εκκλησία είναι ζυμωμένη, όσο και το θεόσδοτο μεγάλο αγαθό της ειρήνης.\nΧρέος όλων μας οι προσευχές προς τον Άγιο Θεό για την διαφύλαξη της ειρήνης και της δημιουργικής συνεργασίας των λαών.\nΕκκλησιαστικά δρώμενα / Ενθρόνιση του Αρχιεπισκόπου Ιερώνυμου\n« στις: 28 Φεβρουαρίου, 2008, 12:39:46 πμ »\nO ενθρονιστήριος λόγος του Μακαριωτάτου Αρχιεπισκόπου Αθηνών και πάσης Ελλάδος κ.κ. Ιερωνύμου, είναι ένας πνευματικός λόγος, όπου μας δίνει καθαρά τον τρόπο διακονίας του στην Ελλαδική Εκκλησία. Εύχομαι και προσεύχομαι ο Πανάγαθος Κύριος να τον ενισχύει στα πρωθιεραρχικά του καθήκοντα. Εύχομαι την ταπεινολογία των ημερών να την διαδεχθεί η ταπείνωση η οποία διακρίνει τον νέο Αρχιεπίσκοπο.\nΗλεκτρονικοί υπολογιστές / Παραπομπές σε εργασία στο word\n« στις: 21 Φεβρουαρίου, 2008, 10:33:52 πμ »\nΣ` ευχαριστώ arhaggele αλλά δυστηχώς δε γίνεται. Αυτό κάνω εδώ και μέρες αλλά το μόνο που κατάφερα είναι να γίνει μόνο σε ένα κεφάλαιο. Θα το κοιτάξω μήπως έχω κάνει λάθος στα κεφάλαια.\n« στις: 20 Φεβρουαρίου, 2008, 10:24:03 μμ »\nΘα ήθελα μια μεγάλη βοήθεια. Ετοιμάζω τη πτυχιακή εργασία αλλά θέλω να κάνω μια αλλαγή στις παραπομπές. Δηλαδή θέλω σε κάθε κεφάλαιο να αρχίζουν οι παραπομπές από την αρχή. Το κάνω απο το πρόγραμμα(word 2003) αλλά δε ξέρω ίσως κάνω κάποιο λάθος.


ΜΗΛΟΣ Για δεύτερη φορά μέσα στον Ιούλιο το Louis Cristal στο λιμάνι του Αδάμαντα - info Cyclades\n14 Ιούλ, 2014 admin Χωρίς κατηγορία 430 views\t0 0\nΤη 2η από τις προγραμματισμένες 9 προσεγγίσεις στη Μήλο πραγματοποίησε χθες το κρουαζερόπλοιο Louis Cristal.\nΔΕΙΤΕ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΓΙΑ ΤΗΝ ΚΡΟΥΑΖΙΕΡΑ ΚΑΙ ΤΟ ΠΛΟΙΟ\nΓια 3 μέρες το Αιγαίο δικό σας!\nΓίνετε κουρσάροι και κατακτήστε ένα μέρος της Ανατολικής Μεσογείου, μέσα από τις αναζωογονητικές Louis Cruises κρουαζιέρες\nΤο ελληνικό καλοκαιράκι είναι στα φόρτε του και το Αιγαίο, δροσερό, φωτεινό και φιλόξενο σας προσκαλεί για 3 μέρες στα στολίδια του. Ελάτε να σας ταξιδέψουμε σε ορισμένους από τους πιο ειδυλλιακούς προορισμούς της Ανατολικής Μεσογείου.\nΑναχωρούμε από το λιμάνι του Πειραιά, το μεγαλύτερο, σε επιβατική κίνηση, λιμάνι όλης της Ευρώπης. Είστε μια ανάσα μακριά από την πρωτεύουσα Αθήνα. Γεμάτη μνημεία και ζηλευτά αξιοθέατα, μοντέρνες πλατείες, αγορές και σικάτα καφέ, είναι σίγουρο ότι δεν θα σας απογοητεύσει. Περιδιαβείτε τα στενά της Πλάκας κι επισκεφτείτε το Νέο Μουσείο της Ακρόπολης, από τα πιο εντυπωσιακά και πλούσια, σε εκθέματα, σε ολόκληρο τον κόσμο. Φιγουράρει ανάμεσα στα αναρίθμητα στολίδια της πόλης.\nΗ Μύκονος θα σας καλωσορίσει, έχοντας στρώσει τα λευκά της. Πολύ σύντομα θα καταλάβετε γιατί αυτό το ελληνικό νησί συγκεντρώνει το διεθνές jet set και κανείς από τους επισκέπτες δεν μπορεί να της αντισταθεί. Φωτογραφηθείτε δίπλα στον Πέτρο, τον πελεκάνο-μασκότ του νησιού, αναμετρηθείτε με τους πελώριους ανεμόμυλους, «χαθείτε» σα σοκάκια της Χώρας και στα πανέμορφα μαγαζιά, και γίνετε μάρτυρες του ξακουστού Μυκονιάτικου ηλιοβασιλέματος, στη «Μικρή Βενετία», την Αλευκάνδρα.\nΤο βράδυ βάζουμε πλώρη για το παραθαλάσσιο θέρετρο του Κουσάντασι. Χαρακτηρίζεται από λευκές, αμμουδερές παραλίες και από το Σκεπαστό Παζάρι, όπου θα βρείτε τα πάντα σε τιμή… παζαρέματος φυσικά. Μόλις 19 χιλιόμετρα από το λιμάνι απέχει η αρχαία πόλη της Εφέσου, από τα μεγαλύτερα υπαίθρια αρχαιολογικά μουσεία του κόσμου. Θα θαυμάσετε τις Οικίες της Κορησού ή Σπίτια της Πλαγιάς και λίγο πιο πέρα, το Σπίτι της Παρθένου Μαρίας. Σε πολύ κοντινή απόσταση βρίσκεται το χωριό Σιρίντζε. Ένα… άσχημο χωριό που στην πραγματικότητα ήταν όμορφο πολύ. Και λίγο πιο μακριά η μοντέρνα μητρόπολη της Σμύρνης. Εάν είστε λάτρης του νερού, στο Κουσάντασι βρίσκεται το “Adaland Aquapark”, το μεγαλύτερο θαλάσσιο πάρκο αναψυχής της Ευρώπης.\nΑπολαύστε το γεύμα σας εν πλω και «ρουφήξτε» θάλασσα και ήλιο από τα καταστρώματα, λίγο πριν κατεβείτε στο λιμάνι της Σάμου. Κατάφυτα δάση, φυσικοί καταρράκτες, υδροβιότοποι κι ονειρεμένες παραλίες με κρυστάλλινα νερά πρωταγωνιστούν στο ατίθασο νησί του ανατολικού Αιγαίου, πατρίδα του Πυθαγόρα και πιθανόν του Αισώπου. Θρέψτε το μυαλό σας στο Αρχαιολογικό Μουσείο, όπου ξεχωρίζει ο Κολοσικός Κούρος, Ιωνικής Τέχνης, με ύψος τα 5,50 μέτρα. Φύγαμε για ένα μίνι σαφάρι 4×4 στην πανέμορφη παραλία της Τσαμαδού. Θρέψτε και τον ουρανίσκο σε μια ιδιαίτερη γαστριμαργική πανδαισία με ντόπια καλούδια: μοσχάτο λευκό ή μοσχούδι, το λευκό «νέκταρ» του νησιού, κρασί, ούζο, λάδι και φρούτα. Ελάτε πεινασμένοι!\nΗ βραδινή διαδρομή θα σας φέρει την «καλημέρα» από το πολύ ιδιαίτερο, ηφαιστειογενές νησί της Μήλου. Ξεχωρίζει για τις δαντελωτές του ακρογιαλιές, τα πετρώματα διαφόρων χρωμάτων, τις κατακόμβες και τα ηφαιστειακά του βράχια. Περηφανεύεται ότι διαθέτει από τις πιο ονειρεμένες παραλίες των Κυκλάδων. Βολτάρετε στον μεγαλόπρεπο κόλπο του Αδάμαντα. Περπατήστε την πρωτεύουσα του νησιού, Πλάκα, που βρίσκεται σε υψόμετρο 250 μέτρων και χαζέψτε την πανοραμική θέα από την Παναγία Θαλασσίτρα.\nΛίγο πριν ολοκληρώσουμε την κρουαζιέρα στο λιμάνι του Λαυρίου, έχετε ακόμη άφθονο χρόνο να απολαύσετε το δείπνο σας στο πλοίο, να αφήσετε το πλήρωμά μας να σας περιποιηθεί, να ξεφαντώσετε με χορό, μουσική, κέφι κι ενέργεια. Είμαστε σίγουροι ότι θα σας ξαναδούμε πολύ σύντομα!\nΆφιξη (-) (1) 18:00 (2) 07:30 (2) 15:30 (3) 09:00 (-) 06:30 Αναχωρ. 11:00 23:59 13:00 22:00 18:00 Προορισμός Αθήνα (Πειραιάς) Μύκονος Κουσάντασι Σάμος Μήλος Αθήνα (Λαύριο)\nΠροηγούμενο ΚΥΘΝΟΣ Ο Πολιτιστικος Συλλογος Δρυοπιδας συμμετέχει στα «Κύθνια»\nΕπόμενο ΜΗΛΟΣ ΙΔΡΥΜΑ ΣΤΗΡΙΞΗΣ ΚΕΝΤΡΟΥ ΥΓΕΙΑΣ : Ευχαριστήρια και απολογισμός επίσκεψης «Γιατρών του Αιγαίου»\nΜΗΛΟΣ «Ένα καπέλο από ψάθα Ιταλίας» από την Πειραματική Σκηνή\n0 σχόλια για “ΜΗΛΟΣ Για δεύτερη φορά μέσα στον Ιούλιο το Louis Cristal στο λιμάνι του Αδάμαντα”


Ένταση στη δίκη Τοπαλούδη-Η αντίδραση των δικηγόρων-Εντολή να παραμείνει στην έδρα έλαβε η εισαγγελέας (video) - OnVolos.gr-To μεγαλύτερο Portal στην Μαγνησία\n«Ορθώς οι δικηγόροι αντέδρασαν», υποστηρίζει ο συνήγορος της οικογένειας Τοπαλούδη, Α. Κούγιας και προσθέτει πως ενώ η προσπάθεια της κ. Εισαγγελέως Δόγκα ήταν υπεράνθρωπη, είναι λάθος ότι ταύτισε τον εαυτό της με το θύμα.\nΑιχμές κατά της εισαγγελικής αγόρευσης και από τον υφυπουργό παρά τω πρωθυπουργώ Α. Σκέρτσο, ο οποίος σε ανάρτησή του σε κοινωνικό δίκτυο ανέφερε μεταξύ άλλων: «Τα δικαστήρια δεν είναι «λαϊκή απογευματινή». Άλλο η ενσυναίσθηση, αναγκαίο στοιχείο για μια ισορροπημένη δικαστική κρίση, και άλλο η ταύτιση. Η εμπιστοσύνη στο κράτος δικαίου προϋποθέτει δικαστικούς λειτουργούς που αποφεύγουν τις συναισθηματικές ταυτίσεις ακόμη και με τα θύματα των πιο ειδεχθών εγκλημάτων. Ακριβώς διότι δεν πρέπει να αφήνουν καμία χαραμάδα αμφιβολίας ότι κρίνουν με βάση προσωπικές απόψεις και ευαισθησίες ή με το κατά που δείχνει το «κοινό περί δικαίου αίσθημα». Κάτι τέτοιο θα δημιουργούσε άλλωστε σημαντική ανασφάλεια δικαίου».\nΑντίδραση ΣΥΡΙΖΑ – Ζητά την αποπομπή του Α. Σκέρτσου\nΟ εκπρόσωπος της αξιωματικής αντιπολίτευσης Α. Χαρίτσης αναφέρει: «Ο υφυπουργός στον Πρωθυπουργό κ. Σκέρτσος προφανώς αδυνατεί να κατανοήσει τον ρόλο του. Η δημόσια τοποθέτησή του για την εν εξελίξει δίκη Τοπαλούδη που συγκλονίζει το πανελλήνιο δεν είναι προφανώς «η σκέψη ενός πολίτη στην προσωπική του σελίδα», όπως ισχυρίζεται. Πρόκειται για ωμή παρέμβαση στην ανεξαρτησία της ελληνικής δικαιοσύνης από τον πιο στενό συνεργάτη του πρωθυπουργού. Ο κ. Μητσοτάκης οφείλει να τον αποπέμψει αμέσως, ώστε να μπορεί επιτέλους ο κ. Σκέρτσος να σχολιάζει την επικαιρότητα στο Facebook ως απλός πολίτης».\nΤι απαντά ο Α. Σκέρτσος\n«Σέβομαι και τιμώ την ευθυκρισία κάθε δικαστή», ανάφερει σε δήλωσή του ο κ. Άκης Σκέρτσος. Αφού εκφράζει τη λύπη του που η εν λόγω ανάρτηση παρερμηνεύθηκε, επαναλαμβάνει την ευχή του «οι γονείς της άτυχης κοπέλας να λάβουν την ηθική δικαίωση που τους οφείλει η δικαιοσύνη και η Πολιτεία. Και οι ένοχοι την τιμωρία που τους αξίζει».\nΗ δήλωση του κ. Άκη Σκέρτσου έχει ως εξής: «Μια ανάρτηση που έκανα στον προσωπικό μου λογαριασμό σε μέσο κοινωνικής δικτύωσης προκάλεσε ασύμμετρες -κατά την άποψή μου- αντιδράσεις ως δήθεν παρέμβαση στο έργο της δικαιοσύνης.\nΘέλω να διευκρινίσω ότι εξέφρασα απολύτως προσωπική άποψη ως πολίτης, και όχι με την ιδιότητα του μέλους της κυβέρνησης, για το πώς αντιλαμβάνομαι τη λειτουργία του κράτους δικαίου ανεξαρτήτως της εκδικαζόμενης υπόθεσης».\nΕισαγγελέας σε γονείς Τοπαλούδη: Το παιδί σας ήχθη ως πρόβατο επί σφαγή (video)\nH Porsche έβαλε στα ταμεία της 4,4...


Περπατώντας ως το τέλος της Ακτής Μιαούλη, θα συναντήσεις τον φάρο του Ναυπλίου. Δεν υπάρχει περίπτωση να μην τον προσέξεις. Πρόκειται για ένα από τα αγαπημένα μέρη της πόλης και, ίσως, το πιο πολυσύχναστο τους καλοκαιρινούς μήνες.\nΕδώ θα βρεις δροσιά τις ζεστές νύχτες του καλοκαιριού, εδώ θα κάνεις τη βόλτα σου με θέα όχι μόνο την πόλη και την Ακροναυπλία, αλλά και το Μπούρτζι, εδώ θα συναντήσεις γνωστούς και φίλους, αφού είναι μια καθιερωμένη βόλτα για όλους. Μπορείς να ξαποστάσεις στο ατελείωτο πεζούλι, που χωρίζει τον πρόσφατα ανακατασκευασμένο προβλήτα από τη θάλασσα. Το καλοκαιράκι είναι πολύ πιθανό να πετύχεις κάποια θεατρική παράσταση ή συναυλία, αφού ο χώρος είναι ιδανικός για τέτοιες εκδηλώσεις. Και όταν πια φτάσεις ως τον φάρο, κάθισε στο πίσω μέρος του, κοιτώντας το Μπούρτζι και άσε την σκέψη σου να ταξιδέψει...\nΟ Φάρος είναι μια κλασσική μεταλλική κατασκευή. Το ύψος του πύργου του είναι 6,5 μέτρα και το εστιακό του ύψος είναι 10 μέτρα. Ο ρόλος του σημαντικός, αφού σε συνεργασία με τον μικρό, πλωτό φάρο ακριβώς απέναντί του, οριοθετούν την ασφαλή είσοδο των πλεούμενων στο λιμάνι της πόλης.\nΟ Φάρος είναι ιδανικό μέρος για ψάρεμα. Πολλοί είναι αυτοί που περνούν το πρωινό τους ψαρεύοντας στα βράχια του.


Cinema Wedding Lessons: Ο γάμος της χρονιάς | Yes I Do\nCinema Wedding Lessons: Ο γάμος της χρονιάς\nΓιατί ποιος είπε ότι η οθόνη δεν μιμείται τη ζωή;\nΣκηνοθεσία: Justin Zackham\nΣενάριο: Justin Zackham, Jean-Stéphane Bron, Karine Sudan\nΠρωταγωνιστούν: Robert De Niro, Diane Keaton, Amanda Seyfried, Susan Sarandon, Katherine Heigl, Robin Williams\nΒαθμολογία IMDB: 5,6/10\nΟ Alejandro και η Missy παντρεύονται. Κι ενώ ετοιμάζουν έναν μεγάλο, ανοιχτό γάμο, καταλήγουν να παντρεύονται μόνοι τους κρυφά και μακριά από όλους (συγγνώμη για το spoiler). Ας πάρουμε τα πράγματα από την αρχή. Όταν λες «μαμά» και γυρίζουν τρεις γυναίκες, τότε δύο πράγματα συμβαίνουν: Έχεις μεγαλώσει με πολλή αγάπη και όσα ψέματα κι αν πεις δεν μπορείς να τις προστατεύσεις... Αφού το ξέρεις, η αλήθεια είναι πάντα ο πιο σύντομος και ασφαλής δρόμος…\n1. The truth about wedding #1\n«There is an old expression that marriage is like a phone call in the night. First comes the “ring” and then you wake up». (Λένε ότι ο γάμος είναι σαν ένα τηλεφώνημα μέσα στη νύχτα. Πρώτα ακούς το χτύπημα και μετά ξυπνάς.) Από την πρώτη κιόλας ατάκα γίνεται σαφές πως σε αυτή την ταινία θα ακουστούν πολλές αλήθειες περί γάμου και όχι μόνο…\n2. Μεγάλα οικογενειακά pre-wedding τραπέζια ή αλλιώς, όταν ανοίγει ο ασκός του Αιόλου. Χαρά, αμηχανία, συγκίνηση, νεύρα, ενθουσιασμός, απωθημένα, όλα σε ισόποσες δόσεις.\n3. «Πού είσαι;»\n«Ακριβώς πίσω σου. Στην ίδια θέση που ήμουν πάντα».\nΔιάλογος ανάμεσα σε κόρη και μπαμπά. Ή αλλιώς, η σχέση μπαμπά-κόρης μέσα σε 10 λέξεις.\n4. The truth about wedding #2\n«Είναι γάμος. Αν δε γίνουν συμβιβασμοί, είναι σίγουρη η αποτυχία». Όπως στη ζωή, έτσι και στις ταινίες, όλες οι μεγάλες αλήθειες λέγονται έτσι απλά κι απρόσμενα γύρω από έναν μπουφέ.\n5. Βελανιδιά #1\nΟι γονείς του γαμπρού φύτεψαν μια βελανιδιά στο σημείο όπου έγινε η πρόταση γάμου κι εκεί κοντά έχτισαν το σπίτι τους. Και καθώς το δέντρο μεγάλωνε, μεγάλωνε μαζί κι η οικογένειά τους. Και τώρα ο κορμός γράφει πάνω τα ονόματα των παιδιών και σε λίγο θα γράφει τα ονόματα των παιδιών των παιδιών τους. Τι ωραία ιδέα για νιόπαντρο ζευγάρι…\n6. Βελανιδιά #the sequel\nΑπό το ίδιο δέντρο ο μπαμπάς έφτιαξε ένα κουτί και μέσα έβαλε το δώρο που έδωσε στον μελλόνυμφο γιο του την ημέρα του γάμου. Οι προετοιμασίες και το τρέξιμο μας κάνουν καμιά φορά να ξεχνάμε πως έστω ένα συμβολικό δώρο ή μια κάρτα θα αποτελέσει ένα από τα πιο συγκινητικά ενθύμια ενός γάμου.\n7. «Πριν τελειώσει η αποψινή νύχτα θα ήθελα την ευλογία σου. Ακόμα κι αν δε μου τη δώσεις, να ξέρεις πως ο γιος σου δε θα ζήσει ούτε μια μέρα χωρίς αγάπη όσο ζω εγώ». Ο καλύτερος τρόπος για να συστηθεί μια μελλόνυμφη στην πεθερά της. Γρήγορος, άμεσος, ειλικρινής, συγκινητικός και, το κυριότερο, αποστομωτικός.\n8. The wedding decoration\nΈνα σπίτι δίπλα στη λίμνη αποτελεί το ιδανικό σκηνικό για κάθε γάμο. Οι τέντες για παν ενδεχόμενο και η διακόσμηση σε τόνους του μπεζ και του λιλά συμπληρώνουν τέλεια την εικόνα. Η λεπτομέρεια που έκανε τη διαφορά: τα αντρικά κοστούμια στις ίδιες αποχρώσεις.\n9. The bride\nΌταν η νύφη είναι η Amanda Seyfried, ό,τι και να φορέσει θα είναι υπέροχη. Νυφικό που παραπέμπει σε mermaid style, κεντημένο με πέταλα από πάνω ως κάτω, ντεκολτέ με βαθύ άνοιγμα στην πλάτη που καταλήγει σε ρομαντικά λουλούδια, σε παλ αποχρώσεις, και μικρή ουρά. Τα μαλλιά, loose hair braids, πιασμένα συμμετρικά δεξιά κι αριστερά με αληθινά λουλούδια. Ρομαντικό, κοριτσίστικο, απλό. Με μια λέξη, τέλειο.\n10. The truth about wedding #3\n«Υπάρχουν διαφορετικά είδη αγάπης. Ποιο απ’ όλα νιώθεις τώρα;»\nΕπίλογος από την Diane Keaton και τον αείμνηστο και αναντικατάστατο Robin Williams. Ακριβώς αυτό είναι το κριτήριο για έναν όμορφο γάμο: Να νιώθουν όλοι πως ξεχειλίζουν από αγάπη κι ευτυχία.\nΔιάβασε αυτό το άρθρο και πολλά ακόμη στο νέο τεύχος του Yes I do που κυκλοφορεί σε 300 σημεία σε όλη την Ελλάδα!\nYes I Do-Τεύχος 12...Κυκλοφορήσαμε!\nΗ Χριστίνα Μπόμπα είναι η πριγκίπισσα του δικού της παραμυθιού και το Cover girl του νέου τεύχους του Yes I Do\nCinema Wedding Lessons: Όσα μας έμαθε το σινεμά για το γάμο!\ncinema wedding lessons\nDivorce parties:7 πράγματα που δε γνωρίζατε για το απόλυτο trend χωρισμού!\nΈγκυος ή "αδιάθετη" νύφη: Όλα όσα πρέπει να γνωρίζετε από την γυναικολόγο Όλγα Μπίκου!\nAmal Alamuddin | Η γυναίκα που παντρεύτηκε τον πιο διάσημο εργένη του Hollywood με το τελευταίο “Oscar de la Renta” νυφικό.\nO απόλυτος οδηγός για το πέπλο: Αποκωδικοποιούμε το κατεξοχήν νυφικό αξεσουάρ


κυρ-βιολογία: Ροκφόρ :Ένα τυρί ολίγον ... μουχλιασμένο\nΣτο εμπόριο κυκλοφορούν και άλλα παρόμοια τυριά, όπως το μπλε τυρί της Δανίας, αλλά μόνο όσα παρασκευάζονται από τη συγκεκριμένη περιοχή της Γαλλίας, έχουν τη δυνατότητα να φέρουν την ονομασία ροκφόρ (από το 1925), λόγω του ευρωπαϊκού κανονισμού που αφορά την Π.Ο.Π.\nΤο ροκφόρ ανήκει στην κατηγορία των ημίσκληρων τυριών και είναι γνωστό συνήθως με την ονομασία ‘ο βασιλιάς των τυριών’ ή ‘το τυρί των βασιλιάδων’, μια διάκριση που χρησιμοποιείται επίσης για την ιταλική ‘Παρμεζάνα Reggiano’, το γαλλικό τυρί ‘Brie de Meaux’, και το αγγλικό τυρί ‘Stilton’.\nΠοσοστά περιεκτικότητας σε θρεπτικά στοιχεία και οφέλη για την υγεία Το ροκφόρ έχει μεγάλη θρεπτική αξία καθώς περιέχει πρωτεΐνες (πολύ εύπεπτες), λίπος, νερό, βιταμίνες (τις λεγόμενες λιποδιαλυτές Α, Ε, Κ), μέταλλα και ιχνοστοιχεία, κυρίως ασβέστιο, φώσφορο, σάκχαρα και αλάτι. Το υψηλό ποσοστό σε πρωτεΐνες υψηλής βιολογικής αξίας, ασβέστιο και βιταμίνες βοηθούν στην σωστή ανάπτυξη του οργανισμού, ιδιαίτερα στα παιδιά που οι ανάγκες τους είναι μεγαλύτερες. Πιο συγκεκριμένα, βοηθά στην σωστή ανάπτυξη του σκελετού, του μυϊκού ιστού και συνάμα συντελεί σημαντικά στην αναπλήρωση φυσιολογικών φθορών του οργανισμού. Σπάνια εμφανίζονται προβλήματα δυσανοχής στη λακτόζη, καθώς έχει πολύ μικρά ποσοστά λακτόζης, ενώ αποτελεί άριστη πηγή ασβεστίου η οποία καλύπτει το 1/3 της προτεινόμενης ημερήσιες πρόσληψης και δρα ρυθμιστικά στην πίεση του αίματος μειώνοντάς την.\nΤο ροκφόρ γίνεται από φρέσκο, μη παστεριωμένο πρόβειο γάλα της φυλής Lacaune. Παράγεται στην περιοχή Aveyron αλλά και στις δίπλα περιοχές Lozère, Gard, Hèrault και Tarn. Αυτές οι περιοχές της Γαλλίας είναι ξεχωριστές για την ασβεστολιθική τους γεωλογία, οι οποίες υπαγορεύουν ποια είδη χλόης και ποια αγριολούλουδα φυτρώνουν εκεί, επηρεάζοντας έτσι τη γεύση του γάλακτος. Στις σπηλιές αυτές η θερμοκρασία είναι σταθερή όλες τις εποχές του χρόνου, κυρίως λόγω των ρευμάτων αέρα, ενώ η υγρασία είναι ιδιαίτερα υψηλή, κυρίως λόγω των υπόγειων υδάτων που υπάρχουν. Η μούχλα που δίνει στο ροκφόρ τον ξεχωριστό χαρακτήρα του οφείλεται στο χώμα των τοπικών σπηλιών. Στην πραγματικότητα, πρόκειται για μύκητες (σαπρόφυτους), οι περισσότεροι από τους οποίους ανήκουν στο είδος Penicillium (Penicillium roqueforti). Οι μύκητες αυτοί χρησιμοποιούν ως διατροφική πηγή ενέργειας τα λιπαρά, τις πρωτεΐνες, τις βιταμίνες και τα μεταλλικά στοιχεία που περιέχονται στο τυρί. Ο μεταβολισμός τους μοιάζει αρκετά με τον ανθρώπινο. Δεν προσδίδουν όμως όλοι οι μύκητες ευχάριστο άρωμα στο τυρί, γι’ αυτό και οι συγκεκριμένοι που χρησιμοποιούνται από τους παραγωγούς ροκφόρ, έχουν επιλεγεί μετά από μακροχρόνιες έρευνες.\nΠαραδοσιακά, οι τυροκόμοι τοποθετούσαν ψωμί στις σπηλιές για έξι έως οκτώ εβδομάδες έως ότου να δημιουργηθεί η μούχλα. Το εσωτερικό του ψωμιού γίνεται έπειτα ξηρό και παράγει μια σκόνη. Σήμερα η μούχλα μπορεί να παραχθεί σε εργαστήριο, το οποίο επιτρέπει μεγαλύτερη συνοχή. Η μούχλα μπορεί να προστεθεί είτε στην πέτσα του γάλακτος είτε ψεκάζοντας τη στις τρύπες που υπάρχουν στο φλοιό του τυριού, δημιουργώντας έτσι τις χαρακτηριστικές μπλε φλέβες του ροκφόρ. Κάθε παραγωγός έχει τη δική του, μυστική και νομικά προστατευμένη πηγή μούχλας (συνήθως καλλιεργείται σε ψωμί σικάλεως).\nΠροτεινόμενος τρόπος αγοράς Το τυρί διακρίνεται επειδή είναι ημίσκληρο, υποκίτρινο, κρεμώδες, εύθρυπτο, ελαφρά υγρό και διάστικτο από χαρακτηριστική μπλε μούχλα. Διαθέτει ξεχωριστό άρωμα και γεύση που οφείλεται στο παραγόμενο βουτυρικό (βουτανικό) οξύ, μετά τη ζύμωση του τυριού από τους μύκητες. Το γενικό αίσθημα γεύσης ξεκινά ελαφρώς ήπια, κατόπιν ως γλυκιά επάλειψη, μετά γίνεται καπνώδης και τελειώνει με αλμυρή γεύση.\nΈνα μέσο κεφάλι ροκφόρ ζυγίζει μεταξύ 2,5-3 κιλά και έχει πάχος περίπου 10cm αν και ποτέ δεν διατίθεται ολόκληρο στο εμπόριο, παρά μόνο σε κομμάτια. Καθώς κάθε κιλό τελικού προϊόντος απαιτεί 4,5 lt γάλα, το ροκφόρ είναι πλούσιο σε λιπαρά, πρωτεΐνες, μέταλλα και κυρίως ασβέστιο. Η διαδικασία ωρίμανσης διαρκεί από 4 έως 9 μήνες. Από το 2003, υπάρχουν επτά παραγωγοί ροκφόρ. Ο μεγαλύτερος απ’ όλους είναι το Roquefort Sociètè που γίνεται από το Sociètè des Caves de Roquefort (ένα υποκατάστημα του Lactadis), το οποίο χρησιμοποιεί αρκετές σπηλιές και τις οποίες ανοίγει μάλιστα για επίσκεψη στο κοινό. Επίσης η Roquefort Papillon είναι μια γνωστή εμπορική αλυσίδα. Οι άλλοι πέντε παραγωγοί, εκμεταλλεύονται μόνο μια σπηλιά και είναι οι Carles, Gabriel Coulet, Fromagieries occitanes, Vernieres και τέλος οι Le Vieux Berger. Το γνήσιο, ροκφόρ, έχει ένα κόκκινο πρόβατο στην ετικέτα της συσκευασίας.\nΠροτεινόμενος τρόπος κατανάλωσης Το ροκφόρ αναδεικνύει πλήρως την πλούσια γεύση και συνδυάζεται τέλεια με κρασί Tawby Port, με ένα ποτήρι καλά κρυωμένο sauterne από το Chateau d’ Yquem, με κόκκινο κρασί burgundy και με γλυκό κρασί Muscat, Port ή Sauternes. Διατροφικά συνδυάζεται άριστα με καρύδια και σύκα.\nΒαραγιάννης Α. Παναγιώτης , Kλινικός Διαιτολόγος - Διατροφολόγος


everything you know is wrong: Μαΐου 2008\nΣτην ουρά μπροστά μου, έξω από τη διεύθυνση δευτεροβάθμιας του χωριού μου είναι μια πολύ όμορφη κοπελίτσα. Την παρατηρώ ώρα. Φοράει ένα κοντό φουστανάκι, το δέρμα της είναι άσπρο σαν κρέμα γάλακτος, τα μαύρα γυαλιά της γαντζώνονται στις ξανθές μπούκλες της. Είναι μια από τις πολλές που αγωνιούν για μια θέση στον ήλιο της μέσης εκπαίδευσης. Νέος ΑΣΕΠ πλησιάζει,τα φροντιστήρια τρίβουν τα χέρια τους και φουσκώνουν τις τσέπες τους, όλοι πουλάνε στα χιλιάδες θύματα των υποψήφιων εκπαιδευτικών. Κάποιοι ως πιο τυχεροί όμως θα χρησιμοποιήσουν το γνωστό καλό ελληνικό τρόπο: το παράθυρο. Θα μαζέψουν μόρια από αδιάβλητους θεσμούς, όπως η ενισχυτική και η πρόσθετη διδασκαλία. Θα εκμεταλλευτούν μια γνωριμία, έναν μπατζανάκι, έναν τοπάρχη. Η γνωστή ιστορία από το 1831. Το γνωστο μπουρδελοκράτος. Το οποίο όχι μόνο σε κοροιδεύει αλλά θεσπίζει και ΑΣΕΠ για να φαίνεται αξιοκρατικό. Ας δούμε ένα παράδειγμα πόσο αξιοκρατικό είναι... Και αν θέλει ο κύριος Στυλιανίδης ας μας δώσει απάντηση. Μπορεί να μας δώσει απάντηση και κάποιος συνδικαλιστής της ΟΛΜΕ ή κάποιος διευθυντής δευτεροβάθμιας. Αλλα ας δώσουν μια απάντηση που να είναι πειστική. Γιατί αλλιώς Στρασβούργο. Αν τα μουλάρια δεν καταλαβαίνουν ας αποζημιώνουν. Αλλά δε θα μας δουλεύουν άλλο.\nΟ Α.Ι. δεν έχει εκπληρώσει τις στρατιωτικές του υποχρεώσεις. Ωστόσο έδωσε στον ΑΣΕΠ φιλολόγων και πέτυχε. Κέρδισε έτσι 13 μόρια και μαι καλή θέση στον ενιάιο πίνακα ώστε να δουλέψει ωρομίσθιος στη χειρότερη περίπτωση. Φυσικά αυτή τη θέση την έχασε στον πίνακα γιατί δεν είχε πάει φαντάρος. Τη χρονια που πέρασε αναγκάστηκε να πάει στρατό, αν και είχε νομιμη αναβολή, για να μπορέσει να δουλέψει. Την ίδια χρονιά που "υπηρετούσε" η Σούλα , η Μαρίκα και η Ζαργάνα, αν και είχαν λιγότερα μόρια από αυτόν, δούλεψαν και μάζεψαν μόρια προυπηρεσίας. Ο μαλάκας Α. Ι. σήμερα, πολίτης πια, βρίσκεται κάτω από αυτές στον πίνακα και, αν και έχει γράψει καλύτερα στον ΑΣΕΠ, του χρόνου θα έχει προτεραιότητα η Σούλα και η Ζαργάνα. Ίσως και η Μαρίκα. Δε θα εξετάσω την κατάφωρη συνταγματική παραβίαση περί ισότητος. Ο καθένας ας βγάλει τα συμπεράσματά του. Θα καταδείξω όμως κάτι που ο καθένας έχει τη δυνατότητα να κατανοήσει ρίχνοντας μια απλή ματιά στους κατεξοχήν αφερέγγυους πίνακες κατάταξης αναπληρωτών και ωρομισθίων της δευτεροβάθμιας. Εκεί που κάποιοι παράτυπα αποκτούν μόρια και κάνουν άλματα από τον πάτο στην κορυφή του πίνακα. Εκεί που δε μετράει αν έχεις μεταπτυχιακό, αλλά αν κάποιος διευθυντής στη Λήμνο σου δίνει μόρια και ας βρίσκεσαι εσύ χαμηλά στον πίνακα, και ας μην έχεις δώσει ΑΣΕΠ και ας μην έχεις πατήσει στη Λήμνο.\nΟ Α.Ι βρίσκεται σε μια θέση στον πίνακα ανάμεσα σε άλλους που δεν είχαν εκπληρώσει τις στρατιωτικές τους υποχρεώσεις. Ένας από αυτούς είναι ο Μ.Δ., ο οποίος στο διαγωνισμό του ΑΣΕΠ έγραψε χαμηλότερα από τον Α.Ι. Ωστόσο, ως δια μαγείας στον πίνακα είναι πιο ψηλά από αυτόν, όπως και από τον Π.Σ και τον Κ.Α., οι οποίοι επίσης έγραψαν καλύτερα από τον Μ.Δ. Και όλοι έχουν ένα κοινό: δεν είχαν πάει φαντάροι, άρα δεν μπορούσαν να δουλέψουν ως ωρομίσθιοι ή αναπληρωτές καθώς τοποθετούνται τελευταίοι στον πίνακα ασχέτως μορίων. Έλα όμως που ο Μ.Δ τα τελευταία τρία χρόνια φαίνεται να "δούλεψε" ως ωρομίσθιος γιατί έχει κάτι μοριάκια παραπάνω, όπως φαίνεται στον πίνακα. Πώς έγινε αυτό κύριε Στυλιανίδη; Γιατί προτίμησαν αυτόν για ωρομίσθιο, αν και δεν είχε εκπληρώσει στρατιωτικές υποχρεώσεις, αλλά ήταν και χαμηλότερα στον πίνακα από πολύ πολύ κόσμο; Μήπως έκανε πρόσθετη κάπου που οι άλλοι δεν μπόρεσαν να κάνουν;\nκαι με τί κριτήρια έκανε αυτός;\nΠοιος λυκειάρχης αποφασίζει και γιατί;\nΑκόμα πιο τρανταχτό είναι το παράδειγμα του Π.Χ και του Σ.Α. Ο πρώτος δεν έχει περάσει καν στον ΑΣΕΠ και επίσης δεν έχει πάει φαντάρος. Ο δεύτερος αν και πέρασε ΑΣΕΠ με 7 μόρια είναι πιο κάτω στον πίνακα από τον πρώτο γιατί ο Π.Χ εμφανίζει 8 μόρια από προυπηρεσία!! Υπενθυμίζω: και οι δυο δεν έχουν υπηρετήσει κάτι που συνεπάγεται ότι μπαίνουν στο τέλος του πίνακα αναπληρωτών και ωρομισθίων. Ο Π.Χ όμως φαίνεται έκανε πρόσθετη σε κάποιο γνωστό του λυκειάρχη. Και τρία χρόνια μαζεύει (και ας είναι και ρώγες) ενώ ο Σ.Α. είναι μαλάκας.\nΜπορώ να έχω μια απάντηση σε όλα αυτά; Ξέρω θα κάνετε την πάπια, όπως όλοι στο σάπιο σύστημα της πελατείας που υπάρχει από το στρατό μέχρι την τελευταία υπηρεσία αυτής της σάπιας χώρας. Και πατάτε στην οκνηρία του κόσμου που δε σας σέρνει στα ευρωπαϊκά δικαστήρια, γιατί τα εδώ χέρι χέρι πηγαίνουν με την εξουσία σας.\nΣτρασβούργο λοιπόν κύριε Στυλιανίδη;\nΖω μία μεγάλη στιγμή της ανθρωπότητας, αυτή τη στιγμή, λιγότερο από πέντε μέτρα μακριά απ' το γραφείο μου. Δύο άτομα, αυτός και αυτή, πάνω από έναν υπολογιστή. Εδώ και πέντε λεπτά προσπαθούν να απαντήσουν εμπράκτως στο ερώτημα "πώς μπαίνει κανείς στη σελίδα του Υπουργείου Παιδείας;".\nΗ ΑΝΘΡΩΠΙΝΗ ΒΛΑΚΕΙΑ ΜΕ ΚΑΝΕΙ ΝΑ ΝΤΡΕΠΟΜΑΙ\nμε αφορμή τη συζήτηση λίγο πιο κάτω. κάποιος το παρήγγειλε στον πάνωκ, αλλά αυτός έχει meeting με τον χρηματοοικονομικό του σύμβουλο.\nWarning: the following video contains nudity and some people might find it offensive. Click only if you are over 18 (όχι ρε, δεν είναι τσόντα, το νέο βιντεο των Sigur Ros είναι, μάλλον την είδαν Δόγμα 95, λίγο ετεροχρονισμένα βέβαια).\nΤελικά για τίποτε σε αυτή τη ζωή δεν μπορείς να είσαι σιγκουρος. Ελπίζω ο επερχόμενος δίσκος τους να μην είναι τόσο χάλια.\nΣυγκρίνετε αυτό... (άλλος για τα Μάταλα;)\nΕνας pro (στη διάλεκτο της Sun City -και σας γαμάμε το σπίτι- ο επαγγελματίας) γράφει\nΥπάρχει ένα συγκροτηματάκι, αποτελούμενο από νέους, που γράφει περίεργα τραγούδια, μερικά από τα οποία γίνονται και σουξέ. Ένα απ΄ αυτά τα σουξέ, που τα άκουσα αυτές τις μέρες, ενώ έχει ζωή ενός χρόνου τουλάχιστον: «Απ΄ το σπίτι δεν θα βγω/ πίνω μπάφους και παίζω προ/ Δεν έχω χρόνο για το μωρό/ πίνω μπάφους και παίζω προ». Θα πρέπει να εξηγήσω ότι οι «μπάφοι» είναι τσιγαριλίκια- τσιγάρα με χασίς- το «προ» είναι παιχνίδι που παίζεται στα κομπιούτερ και το «μωρό» είναι η «γκόμενα» ή το μωράκι του σπιτιού! Με άλλα λόγια: από τη εποχή του Τσιτσάνη, του Θεοδωράκη, του Γκάτσου, του Χατζιδάκι, του Αναγνωστάκη, του Ξαρχάκου, του Μαρκόπουλου και του Ελύτη, περάσαμε στην εποχή του «αράζω και δεν κάνω τίποτα. Όλη τη μέρα, παίζω με το κομπιούτερ και φουμάρω χασίς»!\nΚουντοζ στον καλό κύριο Α.\nπου ανακάλυψε ετούτο το διαμάντι\nκαι μας έστειλε το σχετικό λινκ.\nΑναρτήθηκε από ΠανωςΚ 25 σχόλια:\n- Συνάδελφοι, εεε, παρακαλώ, προσέξτε με λίγο.\n(δεν σηκωνω το κεφάλι από τον υπολογιστή, αλλά μόνο το βλέμμα και τον κοιτώ πάνω απ' τα γυαλιά, μου έχουν πει ότι γίνομαι πολύ επιθετικός όταν κοιτάζω κάποιον έτσι. Ουτε και το ακουστικό που μονίμως έχω στο δεξί αυτί βγάζω, παρότι ο δίσκος του Πολ Γουέλερ που ακούω δεν με αρέσει και πάρα πολύ -εντέλει, άσχετο, αποφάσισα να τον ανεβάσω εδώ για να μην πολυαρέσει και σε άλλους, όλα πρέπει να τα μοιραζόμαστε σε αυτή τη ζωή).\n- Ε, λοιπόν, συνάδελφοι είμαι υποψήφιος για το ***** του **** και ζητώ την ψήφο σας.\n- Για αυτό λοιπόν... Εεεε, όποιος θέλει, εεε... ας πει και καμια καλή κουβέντα σε κάποιον άλλον. Και...\n- (τον λυπήθηκα και τον διέκοψα) Εντάξει, καλή τύχη.\n- (ανακουφισμένος) Ευχαριστώ.\nWithout deviation, progress is not possible (Frank Zappa)\nΤο είδα το σημερινό πρωτοσέλιδο της "Εστίας" και γέλασα. Εύστοχο εν γένει ως αξίωμα το "ο λαϊκισμός αναστέλλει κάθε πρόοδο", εντούτοις εν προκειμένω ειρωνικό εξαιτίας της αψόγου χρήσεως του πολυτονικού συστήματος.\n(ένα κλικ πάνω στη φωτογραφία θα σας επιτρέψει την άνετη και απολαυστική ανάγνωση του πρωτοσέλιδου)\n- Μπαμπά, μπαμπά, εσύ πότε θα γίνεις ανδριάντας;\n- Σκάσε, παιδί μου, και χαμογέλα...\nΥΓ. Σε προλάβανε δημαρχάρα μου ατσαλάκωτη αυτοί απ' τα Σέρρας και πρώτοι στήσανε ανδριάντα στον... εθνάρχη. Αλλά δεν ανησυχώ: το πλάνο του Βασιπάπ προχωρεί και μέσα στα επόμενα δυο χρόνια ο Ελευθέριος Βενιζέλος (στο κάτω μέρος της πλατείας Δικαστηρίων) θα κοιτάζει κατάματα τον Κωνσταντίνο Καραμανλή, ανδριάντας του οποίου θα στηθεί στην πλατεία Αριστοτέλους. Πόσο θα κοστίσει; Ψίχουλα! 250.000 ευρώ, για να τιμηθεί ο πολιτικός, που για να μην πιάσω τα της κυνηγημένης αριστεράς, ευθύνεται για το πολεοδομικό αισθητικό χάλι της Θεσσαλονίκης, η οποία σύμφωνα με τον ίδιο, πριν αρχίσει την τσιμεντοποίησή της, ήταν μια τουρκόπολη(!!!) η οποία είχε τα πισινά της στραμμένα στη θάλασσα.\nΑς είναι καλά ο εθνάρχης. Πάψαμε να έχουμε τα πισινά μας στραμμένα στη θάλασσα. Ξαλαφρώσαμε και πνιγήκαμε στα ίδια μας τα σκατά.\nΗ κυρία υπουργός Εξωτερικών της Ελλάδος Ντόρα Μπακογιάννη\nπαρευρέθη εψές εις τας εκδηλώσεις μνήμης διά το ολοκαύτωμα του Σουλίου.\nΕίμαι μια Ελληνοπούλα, μια μικρή Σουλιωτοπούλα.\nΑγαπώ με την καρδιά μου την πατρίδα τη γλυκιά μου.\nΚι αν ο εχθρός έρθει πάλι με σκοπό να την προσβάλλει,\nόχι, δεν θα τον αφήσω και θα του φωνάξω "πίσω"!\nΒαριέέέμαι πολύ τον τελευταίο καιρό (σώώώπα, που θα μου έλεγε κι ο φίλος μου ο Σκύλος).\nΣήμερα ας πούμε, αντί για οτιδήποτε άλλο, καθόμουν κι έψαχνα αυτά τα κάτω. Προσεγγίστε το τραγούδι όπως θέλετε -ιστορικά, πολιτικά, μουσικά. Αλλά σιγά μην κάτσω να γράψω οτιδήποτε σχετικά. Και μόνο που τα πόσταρα, μπαρδόν συνέλληνες, ανάρτησα έπρεπε να πω, κουράστηκα.\nΠοτέ δεν με πολυαρέσαν οι Τζάμπαγουάμπα. Εύλογα δεν περίμενα ότι μετά από μια ιδιαιτέρως ψυχοφθόρα ημέρα ένα απ' τα καινούργια τους τραγούδια θα μου έφτιαχνε τη διάθεση τόσο πολύ.\nΠρόσθεσέ με, λέει, κάνε με φίλο σου στο φέησμπουκ ή στο μάησπεης (άσε σχόλιο στο μπλογκ μου, κατ' επέκταση, για να 'ρθούμε στα καθ' ημάς). Η ειρωνεία είναι ότι το τραγούδι το άκουσα στο μάησπεης τους και φυσικά δεν παρέλειψα να το προωθήσω σε όλους τους φίλους μου στο φέησμπουκ.\nΟι στίχοι (στο τέλος θα αρχίσω να ανεβάζω και ποίηση...):\nI’m a loner alone with neuroses and hate\nI’m a wound-up whiner with a fetish for guns\nI’m almost 50 and I live with my Mum\nI hope my nude picture doesn’t offend\nAdd me. Add me\nMy mother says she wished she’d never had me\nI’m a recovering alcoholic I rarely leave my room\nThe voices in my head aah they’ll get me in the end\nI’d really like to mail you the picture that I drew\nIt’s Kylie’s body but the head is you\nI’ve asked you sixty times before I’m asking you again –\nHere’s a picture of me in my Nazi uniform\nI’ve added Britney and Paris and you and Tom\nI’m going to find your address so I can visit you at home\nI don’t like people but I think I could pretend –\nΚαι το τραγούδι -που μπορείτε να τ' ακούσετε και στο myspace τους με καλύτερο ήχο- από μια ζωντανή εκτέλεσή του.\nΚάπου στην Πολυτεχνείου, λίγο παραπέρα απ' το προηγούμενο ποστ\nΟπως ίσως έχετε καταλάβει απ' τον τίτλο του ιστολογίου ή και από τις αντικρουόμενες και αντιφατικές μπούρδες που γράφω, δεν είμαι σίγουρος για πολλά πράγματα σε αυτή τη ζωή. Ομως με όλη τη δύναμη της ψυχής μου, παρότι δεν είμαι σίγουρος ότι υπάρχει ψυχή, πιστεύω αυτό ακριβώς που λέει το σύνθημα (κι αν κάποιος/α νιώθει προσβεβλημένος/η, να με συγχωρεί αλλά δεν λυπάμαι καθόλου που τον/την πρόσβαλα). Μοναδική εξαίρεση, η δική μου καριέρα.\nΧτες ήταν Σάββατο (σώπα).\nΚαι για αυτό είπα να ποστάρω αυτή τη φωτό.\n(το πάνω σύνθημα δεν μας αφορά επί του παρόντος παρά τη διαχρονικότητά του)\nΑς θυμηθούμε τα παλια...\nΤόσο καιρό έκανε το κράτος τα στραβά μάτια για το ηλιέλαιο.\nΔεν μπορεί να κάνει το ίδιο για το χασισέλαιο; Ε;\nΕπί τη ευκαιρία, να δώσω ένα τεράστιο κούντοζ κι ένα ακόμη μεγαλύτερο ρισπέκτ, για τη μεγάλη αλήθεια που ξεστόμισε ο στόμας του Ρούσοπουλου, όταν ερωτήθηκε, ο Ρουσόπουλος, όχι ο στόμας του, αν ο ίδιος (ο στόμας ή ο Ρουσόπουλος;) θα δοκίμαζε *****έλαιο:\n"Στη χώρα του λαδιού καλό είναι να τιμούμε τα ελληνικά προϊόντα".\nΕυχαριστώ τον Σ. για την φωτογραφία.\nΤι μπορεί να κερδίσει ολοκληρωτικά τον δύσπιστο αναγνώστη μιας αστυνομικής νουβέλας έλληνος συγγραφέως, τον οποίο ο αναγνώστης συστηματικά απέφευγε παρότι είχε ακούσει τα καλύτερα για αυτόν, μόνο και μόνο για να μην απογοητευτεί από έναν ακόμη έλληνα λογοτέχνη; Να είναι αραγε η άψογα δομημένη πλοκή; Η αστική ευγένεια που ξεχυλίζει από τις σελίδες; Ο παιγνιώδης ελιτισμός; Η λεπτή ειρωνεία; Η πληθώρα αναφορών στην τέχνη; Η κλιμακούμενη και σφαιρική ανάπτυξη των χαρακτήρων; Η οικονομία στο λόγο; Η απρόσμενη ανατροπή; Ισως όλα αυτά, μπορεί και τίποτε. Αυτό όμως που μου έκανε το τσαφ, το κλικ, βρε παιδάκι μου, ήταν ο "καταιονητήρας" και τα "ύφυγρα μαλλιά της". Υπέροχες λέξεις, που τόσο επιτηδευμένα ανεπιτήδευτα τις χρησιμοποίησε ο Πέτρος Μαρτινίδης στο "Κατά συρροήν" του!\nΕίναι μια σπέσιαλ μέρα σήμερα για εναν φίλο, ο οποίος εκεί που κάθεται κι ασχολείται με τα κακάδια της μύτης του, μπορεί να σου γράψει το εξής πολύ εύστοχο: Ξέρεις τι σκέφτομαι; Οτι το post-rock είναι το σημείο που ενώνεται η μουσική με τον κινηματογράφο. Ειλικρινά δεν μπορώ να φανταστώ κάτι πιο ταιριαστό για να ντύσει μια ταινία (εντάξει εξαιρούνται οι ταινίες του Τάκη Βουγιουκλάκη και του ¨Ομηρου Ευστρατιάδη). Πρέπει να κάνουμε κάποια στιγμή μια τέτοια συζήτηση. Επειδή λοιπόν πολύ γουστάρω όταν ξαφνικά κάποιος μου λέει κάτι τέτοιο, κι επειδή είναι πολύ σπέσιαλ μέρα σήμερα για κείνον, ας του αφιερώσουμε ένα τραγουδάκι που θα τ' αρέσει. Ασε δε που είμαι σίγουρος ότι -πάλι- θα αρχίσει να με βρίζει.\nΝα σε χαίρονται βρε όσοι σ' αγαπάνε, τέτοιος λεβέντης που 'σαι!\nΑναδημοσίευση από το κεντρικό θέμα του αθηναϊκού ιντιμίντια:\nΓΙΑ ΤΗ ΜΙΑ ΦΩΤΙΑ, ΓΙΑ ΤΙΣ ΔΥΟ ΦΩΤΙΕΣ & ΤΑ ΓΙΑΤΙ ΤΟΥΣ…\nΤην Κυριακή 18/ 5 γύρω στις 7.30 το πρωί ξεσπάει φωτιά στην Κατάληψη Villa Amalias στην οδό Αχαρνών, η οποία πριν κατασβεστεί προκαλεί υλικές ζημιές. Άμεσα συγκεντρώνονται εκατοντάδες σύντροφοι-ισσες και ξεκινούν οι εργασίες για την αποκατάσταση των ζημιών. Σχεδόν 30 ώρες αργότερα, γύρω στις 1 το μεσημέρι της 19ης/5 μια παρακρατική ομάδα εφόδου, μετά από παρακολούθηση της περιοχής, επιτίθεται και πάλι με εύφλεκτα υλικά –μέρα μεσημέρι σ’ έναν από τους πιο πολυσύχναστους δρόμους της Αθήνας- προκαλώντας μια δεύτερη φωτιά. Η αλληλεγγύη είναι και πάλι μαζική, οι εργασίες ξεκινούν και πάλι άμεσα. Αυτές οι δύο δολοφονικές επιθέσεις έρχονται να κλιμακώσουν, ν’ ανεβάσουν το επίπεδο μιας σειράς επιθέσεων που εδώ και αρκετούς μήνες έχουν βάλει στο στόχαστρο ανοιχτούς κοινωνικούς-πολιτικούς χώρους, στέκια, καταλήψεις, επιτροπές κατοίκων, γραφεία πρωτοβάθμιων εργατικών σωματείων. Αυτή η βία δεν είναι ορφανή. Άμεσος ή έμμεσος εντολέας και προστάτης τους είναι το κράτος. Εντολοδόχοι και εκτελεστές είναι οι παρακρατικοί μηχανισμοί που απαντούν θρασύδειλα στην δράση όλων όσων αγωνίζονται για ένα κόσμο χωρίς αφέντες και δούλους. Η VillaAmalias – ένας ανοιχτός κατειλημμένος κοινωνικός-πολιτικός χώρος που λειτουργεί αυτοοργανωμένα και συλλογικά εδώ και 18 χρόνια- συμπυκνώνει με την ύπαρξη της και τη δράση της όλα αυτά τα χαρακτηριστικά που τη θέτουν στη μαύρη λίστα αυτών των καθαρμάτων. Γι αυτούς δεν είμαστε τίποτ’ άλλο παρά ένα από τα αγκάθια στο κέντρο αυτής της γκρίζας πόλης. Τους ενοχλεί αυτό που είμαστε και αυτό που κάνουμε. Άλλωστε δεν είναι η πρώτη φορά που – με ή χωρίς στολές- έφτασαν μέχρι την πόρτα μας. Τους ενοχλεί που μέσα στον κόσμο της εξατομικευμένης μιζέριας δεν κοιτάμε την πάρτη μας και τη βολή μας αλλά επιλέγουμε να δρούμε κοινωνικά και να ζούμε συλλογικά. Τους ενοχλεί που για εμάς η αλληλεγγύη και η αντίσταση δεν είναι κούφια προεκλογικά λόγια αλλά χειροπιαστοί τρόποι ζωής. Τους ενοχλεί που αντί να είμαστε ιδιοκτήτες και δανειολήπτες είμαστε καταληψίες. Τους ενοχλεί που αντί να σιχτιρίζουμε και να βαράμε μετανάστες επιλέγουμε να σταθούμε στο πλάι τους. Τους ενοχλεί που δε χωράμε στο φανταχτερό τίποτα των μμε και του lifestyle και επιλέγουμε να εκφραζόμαστε και να δημιουργούμε αντιεμπορευματικά. Τους ενοχλεί…Η λίστα είναι μακριά. Αλλά νομίζουμε ότι και αυτά αρκούν. Αν νομίζουν ότι μπορούν να μας φοβίσουν, να μας τρομοκρατήσουν, να μας απομονώσουν κοινωνικά και να μας εξαφανίσουν πολιτικά είναι βαθιά νυχτωμένοι. Κανένας δε θα μας πάρει αυτό που εδώ και 18 χρόνια δημιουργούμε. Είμαστε πολλοί και πολλές, διαφορετικοί και διαφορετικές, ίσοι και ίσες. Έχουμε τους λόγους, έχουμε τους τρόπους και όλα συνεχίζονται!\nΚΡΑΤΙΚΑ ΚΑΙ ΠΑΡΑΚΡΑΤΙΚΑ ΚΑΘΑΡΜΑΤΑ ΕΙΜΑΣΤΕ ΚΑΙ ΘΑ ΕΙΜΑΣΤΕ ΕΔΩ!\nΥΓ 1: Προς τους φυσικούς αυτουργούς των δολοφονικών επιθέσεων: δεν υπάρχει καμία ασφαλής τρύπα για κανένα τυφλοπόντικα.\nΥΓ 2: Προς την Ελληνική Αστυνομία: Οι μάσκες σας έχουν πέσει προ πολλού. Να σας χαίρετε η Δημοκρατία σας…\nΥΓ 3: Προς επίδοξους «ιδιοκτήτες» που θα σπεύσουν να θυμηθούν την περιουσία τους: Όπως εμείς το βρήκαμε παρατημένο και μισοκατεστραμμένο, το φτιάξαμε και του δώσαμε ζωή, έτσι εμείς θα το ξαναφτιάξουμε. Μη ξερογλύφεστε…\nΛοιπόν, δημοσιογράφος μπορεί να μην είμαι, αλλά ένα δυο πράγματα για τα βασικά της δημοσιογραφίας τα ξέρω. Οπως για παράδειγμα ότι μια είδηση πρέπει κυρίως και κατεξοχήν να απαντάει στα εξής ερωτήματα: "Ποιος, πότε, πού και -αν είναι δυνατόν- γιατί;". Απλό δεν είναι; Με την ίδια λογική, η συνοδευτική λεζάντα μιας φωτογραφίας οφείλει να επεξηγεί όσα, αντίθετα με την γνωστή κλισαρισμένη μαλακία "μία εικόνα, χίλιες λέξεις", η φωτογραφία δεν μπορεί να πει.\nΆλας! Στην ιστοσελίδα της Νομαρχιακής Αυτοδιοίκησης Θεσσαλονίκης ούτε αυτό δεν μπορούν να κάνουν. Αν κλικάρετε τώρα εδώ (προτού προλάβουν ενδεχομένως να το αλλάξουν) θα διαβάσετε την εξής λεζάντα: "14/05/2008: Εκατόν πέντε Γερμανούς μοτοσικλετιστές, μέλη του Ευρωπαϊκού Ομίλου «EuroΒiker» υποδέχθηκε ο Νομάρχης Παναγιώτης Ψωμιάδης στον αύλειο χώρο της Νομαρχίας Θεσσαλονίκης".\nΠολύ όμορφα. Οντως απαντάει στα βασικά ερωτήματα "ποιος, πότε, πού". Ευλογα λοιπόν περιμένουμε να δούμε τον Πανίκα με κάμποσους μοτοσικλετιστές τριγύρω του, την περασμένη Τετάρτη, στον αύλειο χώρο της Νομαρχίας. Φευ συνέλληνες! Αντ' αυτού βλέπουμε τη φωτό που έχω αναρτήσει.\nΠροφανώς ο Ψωμιάδης πλέον θεωρεί, απ' τη στιγμή που ο Παπαγεωργόπουλος κατασκευάζει το νέο δημαρχιακό μέγαρο με θέα στη θάλασσα, ότι η παραλία της Θεσσαλονίκης είναι ο αύλειος χώρος της νομαρχίας του...\nΟλα τα είχανε στη Μιανμάρ, του Βούδα η επιφώτιση τους μάρανε\nΛένε κάτι κακοί αθρώποι πως οι ορθόδοξοι ιερείς είναι ανάρμοστα χοντροί.\nΑπ' την αλλη βέβαια ο εξανθρωπισμένος Χριστός ήταν οστεώδης.\nΟι περισσότερες απεικονίσεις του Βούδα τον θέλουν τουλάχιστον στα ανάρμοστα κιλά του ΠάνωςΚ εκείνη την αποφράδα ημέρα που τάχαμου αδιάφορα ο Σαλαδίνος τον ανέβασε σε μια ζυγαριά, απ' αυτές που ζυγίζουν τα υπέρβαρα στα ΚΤΕΛ, με αποτέλεσμα να τεζάρει η ζυγαριά κι ο ΠανωςΚ να φύγει απ' το νησί κολυμπώντας.\nΤουλάχιστον οι βουδιστές μοναχοί της φωτογραφίας, που γιορτάζουν το Vesak τους μαζεύοντας ελεημοσύνες για τους πληγέντες της Μιανμάρ, είναι στιλάκια.\nΟ φίλος και συμπλογκερίτης Σαλαδίνος σοβαρεύεται, ανεξαρτητοποιείται και φτιάχνει κάτι πολύ ενδιαφέρον.\nΕνα το χελιδόνι, ένα το ποστ, τέσσερις οι φωτογραφίες, πολλά τα νεύρα μου.\nΜία για τα φοβερά αναπτυξιακά σχέδια του Αρούλη στη Χαλκιδική:\n- Και για πες, Άρη, για μένα τι μπορείς να κάνεις;\n- Θα σου κάνω εγώ ένα γήπεδο γκολφ στη Χαλκιδική, υπερνομάρχα μου, να γλύφεις τα δάχτυλά σου και στον Φτερωτό να μη δίνεις.\nΜία που μου θυμίζει γιατί κάποτε ούτε που ήθελα να ακούω τη φράση "Συνασπισμός της Αριστεράς και της Προόδου":\n- Γιώργο μου...\n- Νίκο μου...\n- Νίκο μου θέλω να σου ζητήσω κάτι.\n- Ο,τι θες εσύ Γιώργο μου.\n- Να πείσεις αυτά τα παλιόπαιδα, τον Αλέκο και τον Αλέξη, να ξανασκεφτούν το ζήτημα της συνεργασίας.\n- Ναι Γιώργο μου. Ο,τι πεις Γιώργο μου. Οταν με καλέσουν να μιλήσω για το Μάη του '68, εγώ ταιριάζει δεν ταιριάζει, θα μιλήσω για την αναγκαιότητα συνεργασίας του ΣΥΡΙΖΑ με το ΠΑΣΟΚ.\n- Σε ευχαριστώ Νίκο μου.\n- Για σένα Γιώργο μου... τα πάντα. Χαιρετισμούς στο Μίμη και τη Μαρία.\nΜία γιατί δεν αντέχω τη φάτσα του Στυλιανίδη:\nΟ υπουργός Εθνικής Παιδείας και Θρησκευμάτων φαίνεται να τα πηγαίνει καλά με δεύτερο μισό των αρμοδιοτήτων του. Πάλι καλά. Γιατί με το πρώτο μισό... άστο καλύτερα.\nΚαι μία φωτό που με άρεσε πολύ και ξέρω ότι θα αρέσει και στον αδερφό+συμπλογκερίτη ΙοαννιΣκορδοπούτσογλου.\nΔεν σας γεμίζει το μάτι ο πιτσιρικάς;\nΚαι ποιος σας λέει ότι δεν είναι ο επόμενος Ντιέγκο Μαραντόνα;\nΦλωροι ξεφλώροι, το κομμάτι γαμεί. Σαν να ακούς Μάμαζ εντ δε Πάπαζ, λίγο πιο χωσέ αρμάνδο όμως.\nΣιχτίρι. Κυριακή μεσημεράκι, έχω τα χάλια μου, ένεκα τρομερού εφιάλτη. Για να ηρεμήσω, λέω, θα αράξω να διαβάσω την "Εποχή" και θα βάλω να ακούσω κάνα δισκάκι στο λάπτοπ. Ας δώσω μια ευκαιρία ακόμη, λέω ο μαλάκας, στο Hungry Saw των Tindersticks. Ανοίγω το φάκελο, επιλέγω τα κομμάτια, πατάω enter και στρέφω το βλέμμα προς την εφημερίδα. Ματαια περίμενα να ακούσω κάτι. Η οθόνη του λάπτοπ είχε γίνει μπλε. Ηταν και παραμένει μπλε, ό,τι -από τα όχι και λίγα που ξέρω- κόλπα κι αν χρησιμοποίησα. Οι γαμωτίντερστιξ φταίνε. Σιχτίρι. Κι έχω τριάντα γκίγκα μέσα στο λάπτοπ μουσικής που κατέβασα το τελευταίο τετράμηνο και δεν τα έχω κάνει μπακάπ. Σιχτίρ. Γαμωτίντερστιξ. Θα τους κάνω μήνυση. Ας τους ακούσω για τελευταία φορά πρώτα όμως. Αν και καλύτερα θα ταίριαζε εκ των Let's start again (έκκληση προς το λάπτοπ), Let's Pretend (ότι δεν συνέβη αυτό που συνέβη), Tiny Tears (για το αδικοχαμένο λάπτοπ) και Whiskey and Water (που θα πιω για να ξεχάσω), ας τελειώσω άπαξ και διά παντός τη σχέση μου με αυτά τα υποκείμενα με το τραγούδι με το οποίο ξεκίνησε, μια νύχτα του Δεκέμβρη του '97, μέσα σε ένα ΚΤΕΛ.\nΕχω πολλά νεύρα, λέμε.\nΟι παλιές αγάπες πάνε στον Παράδεισο (Σαν να μην πέρασε μια μέρα)\nΔεν είναι κάτι φοβερό. Αλλά είναι το καινούργιο single των Cure. Και τα σκιουράκια σαν και του λόγου μου χαίρονται και χοροπηδάνε μέσα στα δάση ακούγοντάς το (edit: Υποψιάζομαι πως μετά τον Σαρκοζί κι ο Ρομπερτ Σμιθ έχει θεσσαλονικιώτικες ρίζες. Ακούστε πώς προφέρει τη λέξη "λλλοβ"...)\nΟχι ότι ενδιαφέρει κανέναν, αλλά ορίστε τα δυο αγαπημένα μου των Cure. Πόσα χρόνια έχουν περάσει από τότε που πρωτοκυκλοφόρησαν;\nΜια ζωντανή εκτέλεση του "M" (απ' το 17 seconds)\nΚαι μια ζωντανή του "100 years" (πόσο emo πρέπει να είσαι τελικά όταν ξεκινάς έναν δίσκο σου, το Pornography, αλλά και την πρώτη τηλεοπτική σου εμφάνιση με τον στίχο "It doesn't matter if we all die";).\nΕυχαριστώ πολύ τον Θ. που μπήκε και πάλι στον κόπο να υλοποιήσει τη μαλακία που κατέβασε η γκλάβα μου.\n- Ρε δικέ μου, τι είναι ετούτοι που διαδηλώνουν μες στη βροχή;\n- Φίλος, κάτι γάλλοι αλήτες ασφαλίτες είναι, μη δίνεις σημασία.\nMembers of the plainclothes police unit demonstrate with students, teachers and other public sector workers in Lyon, southeastern France, May 15, 2008, to protest against job cuts and reforms announced by France's President Nicolas Sarkozy's government. REUTERS/Robert Pratta (FRANCE)\nΕυχαριστώ τον καλό κύριο Α. που με έστειλε αυτή τη φωτογραφία, καθότι γνωρίζει ότι είμαι αλληλέγγυος στο δίκιο αίτημα των απανταχού αστυνομικών για συνδικαλιστικούς αγώνες...\nΓκουντμόρνιγκ μάη νέημπορζ! - Φακ γιου! - Γιες, γιες, φακ γιου του!\nΚάποια στιγμή, πίσω στο μακρινό 2008, ένα μαγιάτικο πρωινό, κατά τις δέκα και μισή, έγινε ένα είδος επανάστασης: το χρήμα με τη μορφή που το γνωρίζουμε σήμερα καταργήθηκε. Σύσσωμα τα επαναστατικά μητροπολιτικά συμβούλια κάθε αυτοοργανωμένου έθνους-κράτους συναποφάσισαν την κυκλοφορία για συλλεκτικούς λόγους, από την Πανίνι ΑΕ, η οποία άλλωστε είχε και τη σχετική τεχνογνωσία, του νέου χρήματος, που σήμανε, εις αναγνώριση της ανωτερότητας του νεότερου αλλά ήδη αρχαίου νεοελληνικού πολιτισμού, την επιστροφή στις δραχμές. Τα νέα χαρτονομίσματα όμως δεν απεικόνιζαν πλέον τον Κολοκοτρώνη, την Μπουμπουλίνα ή τον Κοραή, αλλά παραστάσεις από κινηματογραφικές ταινίες. Και μάλιστα κάθε δεκαχίλιαρο, κάθε πεντοχίλιαρο, κάθε χιλιάρικο και πεντακοσάρικο φιλοτεχνούνταν με κάποια σκηνή από διαφορετική κινηματογραφική ταινία.\nΗ συλλογή αυτών των χαρτονομισμάτων σύντομα έγινε παγκόσμια μανία. Με το πέρασμα των χρόνων, τη φθορά της επαναστατικής ηθικής, τη διαφθορά των επαναστατικών αντιπροσώπων και τη ολοένα μεγαλύτερη συσσώρευση κινηματογραφικών χαρτονομισμάτων, μια νέα κοινωνική διαστρωμάτωση αναπτύχθηκε. Δεν είχε σημασία πόσα δεκαχίλιαρα είχες: η αξία τους διαφοροποιούνταν από την ταινία την οποία το χαρτονόμισμα απεικόνιζε. Στην κορυφή της κοινωνικής πυραμίδας βρίσκονταν οι κάτοχοι χαρτονομισμάτων με τον «Πρίγκιπα της Ζαμούντα» και την «Πολυθρόνα για δύο». Πιο κάτω έβρισκες κατόχους της «Κρυφής γοητείας της μπουρζουαζίας», αστούς του κερατά που λούζονταν με μέλι και με γάλα, ενώ με τον «Ταπεινό και καταφρονεμένο» με τον Νίκο Ξανθόπουλο έπαιρνες το γάλα με δελτίο. Ομοίως, διαφορετική κοινωνική θέση αλλά και ρόλο είχε ο κάτοχος δεκαχίλιαρου με τον Ρόμποκοπ, ανάλογη αλλά πιο χαμηλή ο κάτοχος της «Μεγάλης των μπάτσων σχολής». Ταξικός εχθρός τους ο κάτοχος δεκαχίλιαρου με τον «Νονό 1 + 2», ανώτερος ταξικά από τον «Νονό 3», ο οποίος ίσα που τα έβγαζε πέρα με μικροαπατεωνιές. Σε μεγάλη εξαθλίωση ζούσαν οι κάτοχοι χαρτονομισμάτων του «Ανάλυσέ το 1 + 2».\nΣταδιακά αναπτύχθηκε μια νέα επαγγελματική τάξη, η οποία παρείχε συμβουλές για αποτελεσματικές επενδύσεις των κινηματοχρημάτων. Σε πολλά θύμιζε τους παλιούς χρηματιστές, μόνο που πλέον τους λέγανε κινηματογραφιστές.\nΚαι μετά δεν ξύπνησα αλλά με έστειλε η Κ για τσιγάρα. Πήρα ένα χαρτονόμισμα με τα "Διακόσια τσιγάρα" και πήγα. Για ρέστα ο περιπτεράς μου έδωσε κάμποσα "Thank you for smoking".\nΚαι για να καταλάβετε για τι είδους κοινωνία μιλάμε, ορίστε μια σκηνή που μελλοντικά θα θεωρείται... όλα τα λεφτά:\nΚάπου στο πέμπτο λεπτό:\n-Good morning my neighbours.\n-Yes, yes! Fuck you too!\n- Και δε μου λες συνάδελφε, η κότα έκανε τ' αυγό ή τ' αυγό την κότα;\n- Τι να σου πω συνάδελφε, δεν τα κάναμε αυτά εμείς στη Σχολή.\nΦωτογραφίζοντας το ΠΑΜΕ.\nΑλλη διάσταση στην έννοια "επαναστατικός τουρισμός".\nΜεσημέρι Καθαρής Δευτέρας 1999, Πάτρα\nΟ Σ. και ο Β. αγκαλιασμένοι κυλιόντουσαν στον καναπέ σκασμένοι στα γέλια. Πότε ο ένας, πότε ο άλλος, σταματούσε για ένα δευτερόλεπτο προσπαθώντας να συγκρατηθεί, αλλά ξαναξεκινούσε παρασυρόμενος από τα χάχανα του άλλου. Ο Κ. προσπαθούσε με σκυφτό το κεφάλι και με αξιοσημείωτη αποτυχία να συγκρατηθεί. Ο Γ. κοιτούσε σαν χαζός απορημένος, η Μ. και η Ζ. αναρωτιόντουσαν «μα τι πάθατε ρε βλαμμένα;» κι ο Π. κατακόκκινος κοιτούσε εχθρικά τα δύο, ανάθεμα την ώρα, κατάρα τη στιγμή που τα γνώρισε γελαστά παιδιά, σαν να ήθελε να τα σκοτώσει, ψιθυρίζοντας «σκάστε ρε μαλάκες» προσποιούμενος ότι δεν είχε συμβεί τίποτε.\nΤη λύση έδωσε με ολύμπια ψυχραιμία η μητέρα του Γ.\n«Ορίστε», είπε στον Π., «βλέπω σε αρέσει πολύ το χταποδάκι μου, ενώ οι φίλοι σου ούτε που άπλωσαν το χέρι. Φάτο εσύ».\nΤρεις μέρες πριν, Κέρκυρα.\nΠρωί. Ο Κ., ο Γ., ο Β. κι ο Σ. επιδίδονταν με αξιοσημείωτη επιτυχία στο ομαδικό ξύσιμο αρχιδιών.\n«Ο χοντρός, ρε μαλάκες, πού είναι;» αναρωτήθηκε ο Γ.\nΕκείνη τη στιγμή ο Π., για τους φίλους του «χοντρός», άνοιξε την πόρτα του δωματίου και μπήκε μέσα, στο ένα χέρι το τσιγάρο, στ’ άλλο ένα τεράστιο πλαστικό ποτήρι με καφέ.\n«Μέρα», ίσα που μπόρεσε να αρθρώσει μια κουβέντα.\n«Χοντρούλη, θα ‘ρθεις το τριήμερο στην Πάτρα, να σας φιλοξενήσω;» ρώτησε ο Γ.\n«Δεν ξέρω ρε, δεν έχω πολλή όρεξη για καρναβάλια και μαλακίες. Ξέρεις αφού, έχω τα προβλ…» και πνίγηκε στο βήχα.\n«Ετσι είναι, ο έρωτας κι ο βήχας δεν κρύβονται, κι εσύ έχεις και τα δύο», τον πείραξε ο Β. κι ο Π. πνίγηκε παντελώς… Γκουχ μία, γκουχ δύο, γκου τρεις και ξέρασε στο πάτωμα κάτι καφέδες…\nΟι υπόλοιποι τον κοιτούσαν τάχαμου με αηδία, προσπαθώντας να συγκρατήσουν τα γέλια τους.\n«Καλά, άμα με αφήστε να καθαρίσω αυτά τα καφέ, θα με πάρετε μαζί σας; Δεν νομίζω ότι θα μου κάνει και πολύ καλό να περάσω, στην κατάστασή μου, μόνος το τριήμερο».\nΠολλά, άγνωστο πόσα χρόνια μετά, λιμάνι της Κέρκυρας.\nΟ ιδιωτικός ερευνητής της μπλογκόσφαιρας Νικολάκης Διάσελος, ουρανοτοξάτος, φωτοβολιδάτος, δαντελωτός και μεταξένιος, στεκόταν στην αποβάθρα, καπνίζοντας, απολαμβάνοντας το σκοτάδι. Αυτό το λιμάνι υπήρξε ένα από τα πολλά σημεία μιας μεγάλης διαδρομής, που έφτανε σιγά σιγά στο τέλος της. «Μια επίσκεψη», σκέφτηκε, «μετά από χρόνια, σε μέρη όπου έχω ζήσει, σημαίνει επανεπενδύω στην εμπειρία μου, αξιοποιώντας όλα αυτά που είδα και άκουσα στο μεταξύ. Ανατοκίζω τη μνήμη και τη φαντασία μου, μπας και βγάλουμε και κάνα φράγκο, γιατί το ταμείο χρόνια τώρα είναι μείον». Και πέταξε στη θάλασσα τη γόπα του, η οποία διέγραψε μια λαμπερή πορεία στο νυχτερινό στερέωμα, όση χρειαζόταν για να ξαναδεί μπροστά του τον εαυτό του, νεότερο, με άλλο όνομα και ένα διαφορετικά διαγραφόμενο μέλλον, να μπαίνει στο πλοίο για την Πάτρα, έναν πολύ υγρό Φλεβάρη της Σημιτοκρατίας.\nΜία μέρα μετά τις τρεις μέρες πριν, Πάτρα.\nΟ Β. κι ο Π., απ’ ένα μπουκάλι μαυροδάφνη στο χέρι, κάθονται σε ένα πεζοδρόμιο, ανάμεσα σε εκατοντάδες περαστικά πόδια, που χορεύουν, γελάνε, φιλιούνται, πειράζουν το ένα το άλλο, βάζουν γκολ και πανηγυρίζουν. Ο Β προσπαθεί να ανοίξει κουβέντα:\n- Τι να σκέφτομαι; Την επανάσταση φυσικά.\n- Ελα ρε, κόψε τα χαζά σου. Σοβαρά, είσαι πολύ σκεφτικός, απ’ την ώρα που μπήκαμε στο καράβι. Δεν νιώθεις την ανάγκη να μιλήσεις με κάποιον;\n- Ε, να… Σκεφτόμουνα.\n- Ότι έχω γκάβλες ρε μαλάκα. Εντάξει ικανοποιήθηκες; Εσύ θα μου πεις τώρα τι σκέφτεσαι;\n- Τον Ελύτη.\n- Σκέφτομαι τον Ελύτη, ένα απόσπασμα από κάποιο ποίημά του, όταν θυμάμαι τα στήθη της *****, μου έρχονται πάντα στο μυαλό αυτοί οι στίχοι.\n- Α, καλά. Κι εσύ γκάβλες έχεις. Γιατί δεν το λες απ’ την αρχή να τελειώνουμε;\nΜία μέρα μετά τη μία μέρα μετά τις τρεις μέρες πριν, Πάτρα, στο ίδιο πεζοδρόμιο, πάλι μαυροδάφνες, πάλι πόδια που χορεύουν, πάλι ο Β. προσπαθεί να πιάσει κουβέντα με τον Π.\n- Ρε μαλάκα, κλαις;\n- (ψέματα) Όχι. Εσύ; Κλαις;\n- (ψέματα) Όχι ρε. Δεν κλαίω.\n- Δες ρε συ τον Γ. και τη Μ., τι ωραίοι που είναι μαζί.\n- Ναι. Λες να…;\n- Θα δείξει.\n- Ο Σ. πού είναι;\n- Ξέρω εγώ; Θα βρήκε τίποτε γνωστούς του.\n- Καλά, κι ο Κ. με τη Ζ. τι κάνουν;\n- Οχ, ναι ρε μαλάκα τι κάνουν; Μαλώνουν;\n- Αχαχαχα, ρε μαλάκα, κατάλαβες τι παίχτηκε;\n- Όχι τι;\n- Ηθελε αυτή να της πάρει καπέλο, κι αυτός δεν της παίρνει, γιατί δεν έχει λεφτά, λέει.\n- Απαπα, εξαθλίωση…\nΣήμερα, ώρα 17.37, με τους Gallon Drunk στα ηχεία, Θεσσαλονίκη.\nΑν τυχόν κάποιος απ’ τους καθ’ όλα υπαρκτούς ήρωες διαβάζει αυτήν την ιστορία και θεωρεί ότι έχω διαστρεβλώσει τα πράγματα, καταρχήν ας με συγχωρεί, η μνήμη είναι και επιλεκτική και υποκειμενική, και κατά δεύτερο λόγο ας μην ξεχνά αυτό που τόσο επιτυχημένα γράφει ο Αχιλλέας Κυριακίδης στη «Μικρή Περιοχή» του: «Κάθε μυθοπλασία είναι και μια ανειλικρινής μνήμη».\nΜεσημέρι Καθαρής Δευτέρας του 1999, Πάτρα\nΤο τραπέζι, αν και νηστίσιμο, ήταν πλούσιο και πεντανόστιμο. Οι κραιπάλες και οι συναισθηματικές εντάσεις των δύο προηγούμενων ημερών και η παρουσία της μητέρας του Γ., η οποία είχε ετοιμάσει όλα αυτά τα εδέσματα, είχαν επιφέρει μια σχετική ατονία στο πνεύμα της παρέας, χάρη στην οποία η συμπεριφορά τους κινούταν επιτυχώς μεταξύ ευγένειας και ζαμπουνικού σαβουάρ βιβρ.\nΞαφνικά, κάπου ανάμεσα σε μια πιρουνιά γίγαντες και σε μια πιρουνιά σπανακόρυζο, δυνατός βήχας έπιασε τον Π. Μάταια προσπάθησε να συγκρατηθεί, φράζοντας με το χέρι το στόμα του: κάτι ρυζώδες αλλά και πρασινίζον διέγραψε μια όχι και τόσο λαμπερή πορεία στο στερέωμα, εμπρός στα εμβρόντητα βλέμματα του Κ., του Σ. και του Β., και προσγειώθηκε μέσα στο χταποδάκι.\nΑυτό ήταν. Καταστροφή.\nΑκολούθησε ο πανικός της πρώτης παραγράφου και η παρέμβαση της μητέρας του Γ.\nΦάτο, είχε πει.\nΚι ο Π. το έφαγε. Όλο.\nΑναμφίβολα το καλύτερο σινγκλάκι που έχω ακούσει τον τελευταίο χρόνο. Το σίνγκλ έχει κυκλοφορήσει και σε λίγες μέρες κυκλοφορεί και ο πρώτος δίσκος της Μόνικας από την Archangel Music με τίτλο Avatar.\n1. Your Favorite\n2. Bloody Sth\n3. Are You Coming with Us?\n7. To No Avail\n8. Excuse my Friends\n11. I'm Not Young in my Youth\n12. Misery Loves Company\nΥποψιάζομαι ότι εχει ήδη γίνει hype (όσο καθάριζα τουαλέτες στον ελληνικό στρατό). Ωστόσο δε θα πάψει να μου αρέσει.\nΑναρτήθηκε από Salah ad-Din 12 σχόλια:\nΔεν με απασχολεί ιδιαίτερα για τον καπνό που φουμάρει ο Κούλογλου. Τις εκπομπές του δεν τις έβλεπα ποτέ γιατί βαριόμουνα. Οπότε δεν μπορώ και να εκφέρω άποψη για το ποιόν τους. Επίσης δεν μπορώ να ξέρω τί ακριβώς παίχτηκε ανάμεσα στον δημοσιογράφο και τον Παναγόπουλο, αν και υποψιάζομαι (μαθημένα τα βουνά απ' τα δεξιά χιόνια του νεοελληνικού κράτους). Αυτό που πραγματικά μ' εξόργισε είναι οι δηλώσεις του Ναπολέοντα-Μουσολίνι (δεν λέω Κόκκαλη, διότι αυτός διοικεί μια ιδιωτική εταιρεία)-Παναγόπουλου. Τα "Σε κόβω επειδή δεν μ' αρέσεις, δεν σε γουστάρω, δεν τη βρίσκω με τις εκπομπές σου" προσιδιάζουν σε μανατζεριλίκια - νταβατζηλίκια σκληρού, ιδιωτικού τομέα, κι όχι σε δημόσια, κρατική τηλεόραση που συντηρείται από τους Έλληνες φορολογούμενους. Έλεος πια! Πότε επιτέλους θα διαχωριστεί το "κρατικό" απ' το "κομματικό"; Ως πότε ο εκάστοτε κυβερνητικός μηχανισμός θα χρησιμοποιεί τον κρατικό τομέα ως πεδίο βολής κομματικής προπαγάνδας; Πόσα λεφτά θα συνεχίσουν να σπαταλούνται για τους εθνικούς θριάμβους των γιουροβιζιονάδων; Πότε θα σιχαθούμε αυτές τις αιωνόβιες καρικατούρες δημοσιογράφων- κυβερνητικών εντολοδόχων που παπαγαλίζουν την νομιμοφροσύνη τους σε κάθε περιπατητικό πλάνο με τον εκάστοτε γαμάτο και τζαμάτο υπουργό;\nΈσκασα ο άνθρωπος, θα πιω μια φραπελιά μπας και συνέλθω...\nΑναρτήθηκε από nikolakisdiaselos 13 σχόλια:\nΟχι, κανένας σουρεαλισμός δεν κρύβεται πίσω από τον τίτλο.\nΑπλα βρήκα μια ζωντανή εκτέλεση του πολυαγαπημένου μου "Nocturnal Me" των Echo and the Bunnymen και έμεινα άναυδος από το πόσο αδικούν οι ίδιοι αυτό το τραγούδι.\nΠρώτα η στούντιο εκτέλεση, μετά η ζωντανή (πρόταση: αφού ακούσετε και τα δύο, βάλτε το βίντεο να παίζει χωρίς φωνή, και πατήστε κλικ στον πορτοκαλί ανθρωπάκο).\nΥΓ. Στη ζωντανή εκτέλεση ωστόσο ο ντράμερ είναι απίστευτος (απ' τους πιο υποτιμημένους ντράμερ έβερ!).\n02 - Echo & The Bu...\nΤην πρώτη χρονιά ήρθε και μίλησε στον καφενέ του χωριού μας.\nΤην επόμενη ήρθε στη μεγάλη πόλη. Πλακώσαν κάτι τύποι τ' αλλου κόμματος, για να τον εδείρουνε. Πέσαν οι δικοί μας απάνω τους, χαμός έγινε.\nΠοιος είναι ο εικονιζόμενος;\nΟποιος το βρει κερδίζει μια θέση στην καρέκλα του οδοντίατρου, αντ' εμού.\nΟ δήμαρχος Θεσσαλονίκης Βασίλης Παπαγεωργόπουλος παρέδωσε στον αντιδήμαρχο του δήμου της Ζαχάρως Σπ. Μπιλιώνη δύο απορριμματοφόρα ως δωρεά\nΩραία η κίνηση και η φωτογραφία. Ωστόσο ο καλός κύριος Α. που μου έστειλε τη φωτογραφία αναρωτιέται: Τα σκουπιδιάρικα τα έδωσε γεμάτα με τα σκουπίδια που προ μηνών είχε μαζέψει ο ίδιος;\nΕκαστος πρέπει να εποπτεύσει τον εαυτόν του και τον σύντροφόν του ή τον γείτονά του\nEίναι ένα παιχνίδι του μυαλού, τίποτε παραπάνω, απ’ αυτά που προκαλεί η ανία της μακράς παραμονής σε ένα λεωφορείο κολλημένο στην κίνηση.\nΤο βλέμμα πίσω από τα μαύρα γυαλιά και η ακοή, πίσω από τα ακουστικά στα αυτιά, που δεν παίζουν όμως τίποτε, καρφώνονται σε κάποιον επιβάτη. Κάθε λεπτομέρεια καταγράφεται στα μικροτσίπ του διεστραμμένου εγκεφάλου και μπορεί να οδηγήσει στην εξακρίβωση του καπνού που φουμάρει, πού πάει, πού δουλεύει, τι ψηφίζει και αν, όταν νομίζει πως δεν τον βλέπει κανείς, σκαλίζει τη μύτη του.\nΝα, αυτός ο κυριούλης, ας πούμε. Πενήντα χρονών, περίπου, καλοστεκούμενος, καραφλός με τα ελάχιστα μαλλιά στο πλάι της κεφαλής να σχηματίζουν μπουκλάκια, τα οποία μάλιστα γυαλίζουν, λες και είχε βάλει μπριγιαντίνη, γκρι καλοκαιρινό κοστούμι, γαλάζιο πουκάμισο με ανοιχτό το κουμπί στο στήθος, και γκριζογάλανη κάλτσα μέσα στο μαύρο καλογυαλισμένο σκαρπίνι. Σαν μάγκας άλλης εποχής. Μέχρι και κομπολόι κρατάει. Ξάφνου από κάποιο κινητό ακούγεται η εισαγωγή του Saturn 5 των Inspiral Carpets. To δικό του! Ο μάγκας, ο πενηντάρης, ακούει Inspiral Carpets; Κάποιο λάκκο έχει η φάβα…\n- Ελα Γιάννα μου, καλημέρα, τι κάνεις (Η γυναίκα του; Η γκόμενα; Μια παλιά του συμμαθήτρια; Η ξαδέρφη του από το χωριό;).\nΑκούει για λίγο χωρίς να μιλάει, μόνο μορφάζει. Μετά απομακρύνει το κινητό από τ’ αυτί. Δείχνει δυσαρεστημένος. Απ’ το ηχείο του κινητού ακούω μια φωνή να μιλάει ακατάπαυστα σαν πολυβόλο, δυστυχώς δεν μπορώ να ξεχωρίσω τι ακριβώς λέει. Ξαναβάζει το κινητό στα αυτί και ανοίγει το στόμα του να πει κάτι, αλλά δεν τα καταφέρνει, ξαναπομακρύνει το κινητό απ’ τ΄ αυτί και συνδέει τη Γιάννα με Κάιρο για κάνα δίλεπτο, κατά τη διάρκεια του οποίου αυτή δεν παίρνει ανάσα…\n-Τι να σου πω βρε Γιάννα; καταφέρνει επιτέλους να πει κάτι. Καταρχήν θέλω να μη λες πολλά. Ακου να δεις, η υπόθεση είναι σοβαρή… και χαμηλώνει τη φωνή βάζοντας το χέρι μπροστά στο στόμα του. Τα υπόλοιπα δεν καταφέρνω να τ’ ακούσω δυστυχώς αλλά δεν χρειάζεται. Ο τύπος ή ρουφιάνος είναι ή ασφαλίτης. Βέβαια, έχω εκπαιδευτεί πολύ καλά ώστε να τους αναγνωρίζω αυτούς από χιλιόμετρα, από τότε οι αριστεροπατέρες μου μού είχαν αποκαλύψει ότι όλοι ταξιτζήδες και οι περιπτεράδες είναι ρουφιάνοι…\nΕμενε μόνο να εξακριβώσω αν επρόκειτο για ρουφιάνο ή για ασφαλίτη. Διότι, αν και ενίοτε συγχέονται αυτά τα δύο και ταυτίζονται, πρόκειται για δύο διακριτούς ρόλους. Ο ασφαλίτης είναι επαγγελματίας. Η δουλειά του είναι να ρουφιανεύει και να δίνει κόσμο. Ο ρουφιάνος ασκεί άλλο επάγγελμα αλλά θέλοντας να τα έχει καλά με τις αρχές ή με τ’ αφεντικό δίνει τους γείτονές του ή του συναδέλφους του κτλ.\nΟ καραφλός ρουφιάνος ή ασφαλίτης με το γκρι καλοκαιρινό κοστούμι, το γαλάζιο πουκάμισο, τις γκριζογάλανες κάλτσες και τα καλογυαλισμένα σκαρπίνια ξαφνικά τερμάτισε τη συνομιλία με τη «Γιάννα» (σίγουρα κωδικοποιημένο όνομα κάποιου συνεργάτη του) και ξαφνικά απευθύνθηκε σε μένα.\n- Συγγνώμη, νεαρέ, σε ποια στάση να κατέβω για πλατεία Τερψιθέας;\nΚρύος ιδρώτας με έλουσε… Πλέον είχε αποκαλυφθεί, αλλά έπρεπε να φανώ δυνατός και να μην του δείξω ότι τον κατάλαβα. Ξεροκατάπια και ψέλλισα: Στην επόμενη.\nΜε ευχαρίστησε και κατέβηκε στην πλατεία Τερψιθέας, όπου εδρεύει το αστυνομικό τμήμα Σταυρουπόλεως… Ασφαλίτης σίγουρα, κατά πάσα πιθανότητα σε εκτός έδρας αποστολή, ή μόλις είχε μετατεθεί στο εν λόγω Α.Τ.\nΦτηνά τη γλίτωσα.\nΆγνωστο γιατί, αλλά γράφοντάς τα αυτά, ένιωσα κι εγώ με τη σειρά μου λίγο ρουφιάνος.\nΜέσα στο σαββατοκύριακο με το φίλο Ελάιας κάναμε μερικούς περιπάτους στην πόλη ψάχνοντας τα φαντάσματα. Σε μια γωνίτσα εκεί που χρόνια πίνουμε μπίρες, καλά κρυμμένη, στέκεται έναν αιώνα μετά η οθωμανική επιγραφή ενός πανδοχείου. Περάσαμε από εκεί για να την δείξω στον Ελάιας. Ιδού λοιπόν το χάνι του Ισμαΐλ πασά, έτος 1323 (1905).\nΥ.Γ. Στον Παναγιωτάκη που εν μέσω αλκοόλ στις 4 εποχές, διαδίδει ότι "κάτι εβραϊκά γράφει εκεί πάνω"...\n- Βρε καλώς τον νέο…\n- Ακου, σε αυτόν τον σταθμό που δουλεύεις, μπορείς να με χώσεις;\n- Τι έγινε; Ακόμη δεν ήρθαμε και ζητάμε ρουσφετάκι;\n- Έλα βρε Αντώνη, μη με κοροϊδεύεις…\n- Έχεις ξανακάνει ραδιόφωνο;\n- Ε τότε δεν γίνεται…\n- Δοκίμασέ με Αντώνη και θα δεις, ακούω πολλή μουσική, θα παίζω και γαμώ τα κομμάτια…\n- Ακου να σου πω κάτι χοντρούλη, και βάλτο καλά στο μυαλό σου, άμα θες να κάνεις εκπομπή, κομμάτια έχει μόνο η πίτσα, όχι η μουσική…\n- (από μέσα μου: βρε άντε και γαμήσου) Καλά Αντώνη, ό,τι πεις, να κάνω ένα δοκιμαστικό;\nΚάπως έτσι ξεκίνησαν οι πρώτοι μου έξι μήνες στο ραδιόφωνο (απ’ τους εννιά συνολικά –τ’ αποτέλεσμα ήταν σκέτη τερατογένεση!). Έναν επαρχιακό ραδιοφωνικό σταθμό, της πχοιότητας που έλεγε κι ο τότε πρωθυπουργός μας. Πέρα από τις πρωινές ενημερωτικές εκπομπές, του τύπου «μεγάλο πρόβλημα οι κουτσουλιές στην πλατεία του Αγίου, τι θα κάνει επιτέλους ο δήμος για να το λύσει;», όλη την υπόλοιπη ημέρα έπαιζε «πχοιοτικό ελληνικό τραγούδι». Από Σταμάτη Κόκκοτα και Μητροπάνο, μέχρι Σωκράτη Μάλαμα, Αλκίνοο Ιωαννίδη, Θανάση Παπακωνσταντίνου και Αλκίνοο Ιωαννίδη.\nΟ ιδιοκτήτης, ένας τύπος μονίμως σκυθρωπός. Μοναδικό αξιοσημείωτο πράγμα σχετικό με αυτόν, η γκόμενά του, η Αγγέλα. «Δεν καπνίζουμε στο στούντιο, δεν πίνουμε αλκοόλ, προσέχουμε τι παίζουμε και τι λέμε στον αέρα, όταν τελειώνετε την εκπομπή σας και μετά δεν ακολουθεί άλλος να θυμάστε να βάζετε την κασέτα και να κλειδώνετε φεύγοντας».\nΞεκινήσαμε με τον Σαλαδίνο, ντούετο. Ηταν ανυπόφορα: διαρκείς διαφωνίες για τη μουσική, όχι μόνο με τον Σαλαδίνο αλλά και με το φαν κλαμπ του, δυο, τρεις, τέσσερις, ενίοτε παραπάνω συμφοιτήτριές μας, πάντα παρούσες στο στούντιο για να τον δικαιώνουν: «μα ναι, αχ τι ωραίο κομμάτι, μπράβο Σαλαδίνε. Πάνο πρέπει να το παραδεχτείς ότι οι Γκούλαγκ δεν ταιριάζουν μετά την Αλεξίου» (σώπα, πέσμου κάτι που δεν ξέρω). Ασε που είχα και τον άλλο βραχνά, μια τύπισσα που εκμεταλλευόταν τα τρυφερά συναισθήματά μου για αυτήν, και με έπαιρνε τηλέφωνο για να με ρωτήσει «Παναγιώτ’ θα βάλεις λίγο Μιλτιάδη Πασχαλίδη;» (με ιδιαίτερο τονισμό, παρακαλώ, στο «λεις», στο «λί», και στο «λίδη»).\nΕγώ όμως ήθελα να παίζω Γκούλαγκ, Σεξ Πίστολζ και Ραμόνζ.\nΜέσα σε ένα μήνα, για να παραμείνουμε φίλοι με τον Σαλαδίνο, είχαμε χωρίσει τις εκπομπές μας: Μετά το «Πέρα απ’ τα Σύννεφά» του ακολουθούσε το δικό μου «Απλά και μόνο ροκ εν ρολ», τρελά ανέμπνευστος τίτλος, λύση έκτακτης ανάγκης, ύστερα από την κατηγορηματική απόρριψη από τον Σκυθρωπό Ιδιοκτήτη της αρχικής μου πρότασης για μια εκπομπή με τίτλο «Χοιροστάσιο» (μα Κυραποτέτοιεμου, είναι τίτλος ταινίας του Παζολίνι, ο οποίος πιστεύω ότι ταιριάζει απόλυτα με το πχοιοτικό προφίλ του σταθμού μας).\nΓια κάνα τετράμηνο, μέχρι που μπήκε η άνοιξη και τα περιστέρια στην πλατεία του Αγίου είχανε χεστεί από τη χαρά τους απάνω στα κεφάλια μας, καραγούσταρα. Ο Σκυθρωπός Ιδιοκτήτης με ψιλοέπρηζε παίρνοντάς με τηλέφωνο την ώρα της εκπομπής ρωτώντας με «τι παίζεις τώρα, γιατί αυτό που πιάνω σπίτι είναι κάτι περίεργα τραγούδια», «ναι Κυραποτέτοιεμου, εμάς ακούτε, αυτό είναι το Ατμοσφιρ των Τζόη Ντιβίζιον», «α, καλά, νόμιζα ότι είχε πέσει το σήμα πάλι, και θυμήσου να κλείσεις το σκούρο» «το ποιο;», «το σκούρο παιδάκι μου, δεν καταλαβαίνεις;», «τι είναι το σκούρο;», «το πώς το λέτε εσείς, μα τελείως χαζός είσαι, το παντζούρι, το σκούρο», «μάλιστα Κυραποτέτοιεμου, γεια σας τώρα, γιατί έχω κι άλλη γραμμή».\nΔεν ήταν ψέματα. Ολως περιέργως μέσα στα μεσάνυχτα υπήρχαν κάποιοι που με ακούγανε και κάποιοι ακόμη πιο απελπισμένοι που με παίρνανε τηλέφωνο: ένας για να μου πει να μην παίζω όλη την ώρα Ντιπές Μοντ, η άλλη για να μου ζητήσει Del Amitri (έλεος, υπάρχουν άνθρωποι που ακούνε Del Amitri;) και να με σκυλοβρίσει όταν της είπα ότι δεν έχω και δεν με αρέσουν. Η καλύτερη φάση ήταν η «θαυμάστριά μου», μαθήτρια υποθέτω. Πρώτη φορά που με πήρε, με σκυλόβρισε -κι αυτή- γιατί είχα τολμήσει να πω στον αέρα ότι δεν με αρέσει ο Σιδηρόπουλος. Μετά ξεκίνησε να με ρωτάει κάτι βλακείες, «ξέρεις αν ήταν παντρεμένος, αν είχε παιδιά, αν ήταν ξανθομάτης κι αν ήταν γαλαζομάλλης;» κι εγώ να της αφιερώνω το «No more heroes anymore» των Stranglers και την άλλη μέρα ξανά και φτου κι απ’ την αρχή, μέχρι που μου ζήτησε να βγούμε για καφέ και της είπα ότι δεν προλάβαινα γιατί ήμουν πολυάσχολος κι ο καφές μού κάνει κακό στα νεύρα και γίνομαι επικίνδυνος και ποτέ δεν ξέρει τι μπορεί να της συμβεί πίνοντας καφέ με έναν άγνωστο.\nΩραία περνούσα γενικά. Μέχρι που ένα πρωί, ο Αντώνης, της αρχής της ιστορίας, μου είπε ότι το βράδυ, πριν από την εκπομπή μου, πρέπει να πάμε να κάνουμε αφισοκόλληση για τη συναυλία του Αλκίνοου Ιωαννίδη που σπονσοράριζε ο σταθμός μας. Σιγά μην πήγαινα, εδώ δεν πήγαινα στις αφισοκολλήσεις των ΕΑΑΚ, στου Αλκίνοου θα πήγαινα; Βρε δεν έπινα καλύτερα όλο τον Βόσπορο; Ασε που ήμουν και καλεσμένος σε κάτι γενέθλια ενός χριστιανόπληκτου συμφοιτητή, ο οποίος αρεσκόταν να συζητάει μαζί μου, πλατσουρίζοντας σε κάθε λέξη θορυβωδώς τα χείλη του, για την Αγία Γραφή, πράγμα που εγώ βαριόμουνα αλλά έβρισκα διασκεδαστικό το πλατσούρισμα.\nΓια να αντέξω τα γενέθλια με τη χριστιανόπληκτη παρέα του, ήπια λιγάκι, περίπου όλο το Βόσπορο (τότε, θυμάμαι, άγνωστο γιατί, αφού δεν με αρέσει το κρασί, πίναμε κάτι μπουκάλια «Μοντενέγκρο» ή «Μελίρυτος»). Πήγα, είχε φτιάξει και κάτι γλυκά, νηστήσιμα, ο λεβέντης.\nΤα τσάκισα όλα βιαστικά, άκουσα για κάνα δίωρο βαρετές συζητήσεις και με ύφος περισπούδαστο και μεγάλου σταρ ανακοίνωσα την αποχώρησή μου, «γιατί έχω εκπομπή», η οποία άρχισε ως συνήθως με το ηχητικό της σήμα, το Regiment των Eno/Byrne, πέρασε και μια φίλη απ’ το στούντιο για να πει ένα γεια, χορέψαμε κι ένα βαλσάκι, το οποίο μού ανακάτεψε ελαφρώς το στομάχι, έφυγε, έμεινα μόνος, δεν ένιωθα και πολύ καλά, άρχισα να παίζω το ένα οκτάλεπτο κομμάτι μετά τ’ άλλο, να τελειώνει η εκπομπή μια ώρα αρχύτερα. Ενιωθα και κάτι αναγούλες.\nΤο κακό συνέβη μεσάνυχτα ακριβώς. Ισα που είχα προλάβει να βάλω την κασέτα να παίζει στο τρανζίστορ τα αμερικάνικα, κι ενώ ήμουν έτοιμος με το μπουφάν στους ώμους, κατάλαβα ότι κάτι στο στομάχι μου ήθελε να βγει. Τρέχοντας διέσχισα τον στενό διάδρομο μέχρι το γραφείο του ιδιοκτήτη, όπου στο βάθος ήταν η τουαλέτα. Αντί όμως να ανοίξω την πόρτα της, άνοιξα το στόμα μου και τα ξέρασα όλα, τα μισά πάνω στην πόρτα, τ’ αλλα μισά μέσα.\nΜε είχε λούσει κρύος ιδρώτας και με το ζόρι στεκόμουν στα πόδια μου. Όπως-όπως καθάρισα τον χαμό, κλείδωσα κι έφυγα.\nΤις επόμενες δύο ημέρες τις πέρασα στο κρεβάτι. Τροφική δηλητηρίαση; Ίωση; Φόβος για την οργή του Σκυθρωπού Ιδιοκτήτη; Δεν σήκωνα τηλέφωνα, δεν απαντούσα στα χτυπήματα της πόρτας, μέχρι που όρμησε μέσα (στην εστία δεν κλειδώναμε ποτέ) ο προαναφερθείς Αντώνης. «Είμαι άρρωστος», του είπα. «Μαλάκα σε ψάχνει τ’ αφεντικό. Να πας να τον δεις. Θέλει να μάθει γιατί δεν ήρθες στην αφισοκόλληση, ποιος ξέρασε στο γραφείο του και γιατί δεν έκλεισες το σκούρο φεύγοντας».\nΒρε κόλλημα με το γαμημένο το σκούρο!\n«Πέστου, θα πάω να τον δω, μόλις νιώσω καλύτερα».\nΔώδεκα χρόνια μετά, ακόμη να νιώσω καλύτερα.\nΣκέφτομαι ότι ίσως τώρα να είναι καλή στιγμή να πάω να τον δω.\nΑναρτήθηκε από ΠανωςΚ 16 σχόλια: